
ΕΘΝΙΚΟΝ ΖΗΤΗΜΑ ΕΙΣ ΤΗΝ ΒΟΥΛΗΝ 

Ιστορικά! θά μείνουν αί τρεις συνεδριάσεις τής Βου¬ 
λής ί] τής 12, Ιο καί 14 Αύγουστου. 

Ό μέγας αρχηγός των Φιλελευθέρων, καί ό υπουρ¬ 
γός των Εξωτερικών κ Πολίτης καί ό υπουργός των 
Εσωτερικών κ. Ρέπουλης, έκαμαν τρομακτικός αποκα¬ 
λύψεις διά την προδοσίαν τής οποίας έπεσε θϋμα ή Ελλάς. 

Με επίσημα έγγραφα εις τό χέρι, μέ επίσημα τηλε¬ 
γραφήματα, μέ στοιχεία αληθινά καί σοβαρά, οί τρεις 
πολιτικοί απέδειξαν ότι δ τέιος Βασιλείας Κωνσταντίνος, 
τό Έπιτελεΐον τοϋ Στρατού καί αί κυβερνήσεις Σκυυ- 
λούδη—Γούναρη καί Λάμπρου δχι μόνον δεν έπωφελή- 
θησαν των ευκαιριών νά μεγαλώσουν την Ελλάδα, άλλα 
καί την ήτίμασαν, καί την εξευτέλισαν, καί την παρέδο- 
σαν εις τούς προαιώνιους εχθρούς της, καί κατέστρεψαν 
την Καβάλλαν, τάς Σέρρας καί την Δράμαν, καί έξόν- 
τοοσαν τον Ελληνισμόν τής Μικράς Ασίας καί έψόρτω- 
σαν εκατομμύρια χρέος εις βάρος τού Ελληνικού λαού. 

Χάριν αύτο.ϋ τού* Ελληνικού λαού, ό όποιος πρέπει 
νά φωτισθΐ) καί νά μάθη όλην την μαύρην προδοσίαν, 
παραλαμβ ίνομεν τά κυριώτερα μέρη από τούς λόγους τού 
μεγάλου αρχηγού τής φυλής καί των δύο υπουργών του. 


Ο ΛΟΓΟΣ ΤΟΥ Κ. ΡΕΠΟΥΛΗ 


Πώς ή Ελλάς έζήτησε νά σνμμαχήσιη με την Γερμανίαν. — 
Τί άσζήντησεν ή Γερμανία. — 'Η Γερμανία αυνιστα. εις 
τον Κωνταντΐνον νά μη άπομακρύνη τον Βενιζέλον. 

Πρώτος ήρχισε τάς αποκαλύψεις κατά την συνεδρία- 
σιν τής 12 Αύγούστου ό κ. Ρέπουλης. Ό κ. Ρέπουλης 
εις τάς άρχάς τού λόγου του ειπεν δτι προ τού Ευρωπαϊ¬ 
κού πολέμου ακόμη ό Βασιλεύς Κωνσταντίνος έζήτησε 
νά ρίψη την Ελλάδα εις τάς άγκάλας τής Γερμανίας. 
Ή ύπόθεσις αυτή έχει ώς έξης : 

Ό Γεώργ. Θεοτόκης μετέβη κατά Ιούνιον τού 11)13 
•εις Βερολΐνον, επιφορτισμένος ν’ άναγγείλη την άνάρ- 
ρησιν τού Βασιλέως Κωνσταντίνου. Μετ’ ολίγον έν τού- 
τοις κατάπληκτος ή Κυβέρνησις Βενιζέλου έμάνθανεν, 
■δτι ό Θεοτόκης προέβη καί εις διάβημα προς τον υπουρ¬ 
γόν των Εξωτερικών τής Γερμανίας φόν Γιάγκωβ, άν 
θά ήτο διατεθειμένη ή Γερμανία νά δεχθή την Ελλάδα 
■ώς σύμμαχον, άναλαμβάνουσα την προστασίαν της επί 
τών εξής εκκρεμών τότε ζητημάτων : 

Α') Απέναντι τής Βουλγαρίας διά την διαρρύθμισιν 
τών συνόρων 

Β') Εις το ζήτημα τής Βορείου Ηπείρου, και 

Γ') Εις το ζήτημα των νήσων. 

Ό υπουργός των Εξωτερικών τής Αυτοκρατορίας, 
έκπληκτος, άπήντησε μετ’ άκρας έπιφυλακτικότητος, πα- 
ραπέμψας τον συνομιλητήν του διά τό Ηπειρωτικόν 
θύτηιια εις την Αυστρίαν καί την Ιταλίαν, τάς δΰο· 
ενδιαφερόμενός συμμάχους τότε τής Γερμανίας. Διά τό· 
Μακεδονικόν δεν έδωκε άπάντησιν ύπομνήσας απλώς, 
ότι ή Ελλάς ειχεν ήδη δηλώσει ότι στέργει την διαιτη¬ 
σίαν τής Ρωσσίας. Και διά τό Νησιωτικόν υπεξεφυγεν 
επίσης. 

Έσπευσεν όμως ταυτοχρόνως νά τηλεγραφήση προς 
τον τότε έν Αθήναις πρεσβευτήν τής Γερμανίας Κουάτ, 
έκφράζων την κατάπληξίν του, πώς ή Ελλάς μετέβαλε 
τόσον ριζικώς θέσιν καί πολιτικήν, καί έρωτών άν όλων 
τούτων διατελεϊ έν γνώσει ό κ. Βενιζέλος. 

Ό κ. Βενιζελος άναυδος άπομείνας προ τών ανα¬ 
κοινώσεων τοϋ Γερμανού πρεσβευτοΰ, έσπευσεν αμέσως, 
μετά την άναχώρησιν τού κ. Κουάτ εις τά Ανάκτορα 
καί έδήλωσεν εις τον Βασιλέα, ότι ό Θεοτόκης έπρεπε νά 
διάταχθή αμέσως νά διακόψη πάσαν περαιτέρω τοιαύτην 
διαπραγμάτευσιν έκθέτουσαν εις κίνδυνον τά τόσα εκ¬ 
κρεμή συμφέροντα τής Ελλάδος. 

Προσέθεσε δέ, ότι αυτός κατ’ ούδένα λόγον θά ήτο· 
διατεθειμένος ν’ άναλάβη ευθύνην τοιαύτης πολιτικής, 
καί άν ακόμη ή Γερμανία έφαίνετο πρόθυμος νά δεχθή 
προστασίαν καί συμμαχίαν τής Ελλάδος. 


Δεν παρέλειψεν έν τούτοις ό κ. Βενιζελος. πολιχικώ* 
τατα σκεπτόμενος, νά δηλώση εις τον Βασιλέα, ότι ήμπο- 
ροϋσεν (ό Βασιλεύς), άν ήθελε, νά έξετάση τάς διαθέ¬ 
σεις τής Γερμανίας, όχι διά τού Θεοτοκη απεσταλμένου 
τής Κυβερνήσεως, άλλ’ απ’ ευθείας διά τού έν Άθήναις 
πρεσβευτοΰ τής Γερμανίας. 

Προσέθεσε μάλιστα ό κ. Βενιςέλος εις τον Βασιλέα 
καί τούτο, ότι εις περίπτωσιν καθ' ήν η 1 ερμανία 9ά 
έδέχετο νά συμμαχήση μέ την Ελλάδα, τότε (ό Βενίςε- 
λος) θά παρητεΐτο, διότι τοιαύτη πολιτική άντέκειτο εις 
τάς άρχάς του, καί ήδύνατο ό Βασιλεύς νά φέρη άλλην 
Κυβέρνησιν, διατεθειμένην ν’ άναλάβη Θά παρητεΐτο 
δέ ό κ. Βενιζέλος, διότι αυτός έθεώρει ότι ή θέσις τής 
Ελλάδος ήτο πλησίον τής Άντάντ. 

Ό τότε Βασιλεύς συμφωνήσας προς τάς αντιλήψεις 
τού Πρωθυπουργού Του, έσπευσε νά ’ίδη ό ίδιος τον κ. 
Κουάτ καί νά τού ανακοίνωση όσα είχε να τού ανακοί¬ 
νωση. Ό Γερμανός πρέσβυς τά έτηλεγράφησεν εις τό 
Βερολΐνον καί μετ’ όλίγας ημέρας ελάμβανε την άπαν- 
τησιν τού υπουργού τών Εξωτερικών, «κατ εντολήν και 
έξ ονόματος αυτού τού Αύτοκράτορος». Η απάντησις 
έλεγε : 

Πρώτον. Τϊ Γερμανία δεν εδεχετο τας προτάσεις 
τής Ελλάδος, διότι είχε ώρισμένην πολιτικήν, καί δεν 
ήθελε νά την μεταβάλη μέ κίνδυνον νά περιπλοκή εις 
πόλεμον. 

Δεύτερον. Καί τούτο άν δεν ήτο, δεν έπετρεπετο 

εις την Ελλάδα νά εγκατάλειψή έ ξ α ί φ ν η ς την θέσιν 
της .ταρά τη Άντάντ, ήτις και ύπεστήριξε και έξηκολού- 
θει νά υποστήριξή τάς Ελληνικός αξιώσεις καί τά Ελ¬ 
ληνικά συμφέροντα. 

Εν γένει δέ ύπεδείκνυεν, ο τι οΰτε αί σχέσεις τής 
Γερμανίας μέ την Βουλγαρίαν, οΰτε αί σχέσεις της με 
τήν Τουρκίαν, οΰτε αί συμμαχικοί της σχέσεις μέ την 
Αυστρίαν καί τήν Ιταλίαν έπέτρεπαν εις τήν Γερμανίαν 
ν’ άναλάβϊ) προστασίαν Έλλσνικών συμφερόντων. 

Τό 5έ χαρακτηριστικώτερον : συνιστάτο εις τον Βασι- 
λέα ν’ αποφυγή αντί πάσης θυσίας άπομάκρυνσιν ιοΰ κ. 
Βενιζέλου έκ τής Αρχής, «διότι το τοιοΰτο θ’ «πετέλει 
ΔΥΣΤΥΧΙΑΝ διά τήν Έλ,λάδα». Ουδέ παρέλειψε νά 
έξηγήση τό τοιοΰτο «διότι ό Βενιζέλος προσέφερεν ανεκ¬ 
τίμητους υπηρεσίας καί εις τήν Δυναστείαν, άνυψώσας 
τό προσωπικόν γόητρον καί τοϋ ίδιου Βασιλέως». Κατ’ 
εντολήν δέ τοΰ Αύτοκράτορος, άντίγραφον τοΰ προς τον 
Βασιλέα Κτονσταντινον άπευθυνθεντός τούτου τηλεγρα¬ 
φήματος έπεδόθη τότε υπό τοϋ Γερμανού πρεσβευτοϋ 
καί προς τον Πρόεδρον τής Κυβερνήσεως κ. Βενιζέλον. 

Αυτά άπήντησεν ή ιδία ή Γερμανία εις τάς προτά¬ 
σεις τοΰ Βασιλέως Κωνσταντίνου. Εκείνος όμα)ς έπέ- 
μενε, καθώς θά ίδωμεν κατώτεροί. 


'Η σνν&ήκη μέ την Σερβίαν. — 5 Ο Βασιλεύς Κωνσταντίνος 
λέγει « αυτήν την παραβίασιν Ό·ά την κάμω εγώ >>.— Β. 
σκιά τοΰ Κάϊζερ. 

Μετ’ ολίγον ήρχιζεν ή έπίθεσις κατά τής Σερβίας 
καί ή Ελλάς εύρέθη υποχρεωμένη ένεκα τοϋ 1 ου άρθρου 
τής συνθήκης νά βοηθήση τήν Σύμμαχον. Αμέσως συμ¬ 
βούλων τοϋ Στέμματος συνεκλήθη εις τ’ Ανάκτορα 
Ό κ. Ρέπουλης εξακολουθεί: 

«ΕΤχεν έξηγηθή σαφέστατα, κατηγορηματικώτατα 
προς τό Υπουργικόν Συμβούλων, καί πριν συγκροτηθή 
τό Συμβούλων τών Ανακτόρων υπό τήν προεδρείαν τοϋ 
Βασιλέως, έπανελήφθη καί έτονίσθη ότι ή Ελλάς ύπε- 
χρεοϋτο εις επικουρίαν τής Σερβίας απέναντι οίουδήποτε 
τρίτου, καί άνεφέρθη καί ό τρίτος, δηλαδή ή Αυστρία. 
Καί όταν έτελείωσε τό Συμβούλων εκείνο, ήκούομεν 
καί έμένομεν κατάπληκτοι άπό τον Άνώτατον "Αρχοντα, 
τον προεδρεύοντα τοϋ Συμβουλίου, δτι έν τοιαύτη περι- 
πτώσει αυτός θά παραβίαση τήν συνθήκην .... 

(Φωναί: Αίσχος ! αίσχος !). 

»Αντό, είπε, Φά τό κάμω εγώ! 

»’Αλλά συνέβαινε κάτι περίεργον μέ τον Βασιλέα 
εκείνον. "Οταν εύρίσκετο μετ’ αύτοϋ ό κ. Βενιζέλος δεν 
έδίσταζε νά όμολογή ότι πείθεται εις τούς λόγους του. 
ότι αληθώς ούδεμίαν άλλην πολιτικήν οφείλει ν’άκο- 
. λουθήση ή Ελλάς, ού μόνον έκ τών ύποχρεώσεων τοϋ 
. παρελθόντος, αλλά καί έξ αυτής τής γεωγραφικής της 



δέσεως. ώς έ.ασης καί εξ αυτής τής ύπαγορεύσεως τού· 
συμφέροντος τής Ελλάδος. 

-> Ο κ. Βενωελος ήναγκάσθη νά είπη ούχί μόνον 
μίαν φοράν εις αυτόν : «Συμβαίνει πάντοτε νά πείθεσθε 
υπό των λογοον μου, αλλά μόλις άποσύρομαι αλλάζετε 
γνοομην». Διατί ήλλαζε γνώμην; Διότι έπενέβαινεν ή 
σκιά τοϋ Κάϊζερ, οί αντιπρόσωποι καί οί δοϋλοι τής. 
σκιάς αυτής. 

«Ιδού καί ένα άλλο παράδειγμα : 

5Είχε κληθτ) διά συνεννόησιν κοινής ένεργείας ό 
ναύαρχος Κάρρ καί ενώ την μίαν ήμέραν έδήλου ό τότε 
Βασιλεύς ότι θά έδέχετο τον ναύαρχον Κάρρ προς, 
συνεννόησιν, την έπομένην, όταν ένεφανίζετο ό ναύαρ¬ 
χος, έδήλου ότι δεν δύναται νά διανοηθή πόλεμον κατά 
τής Τουρκίας. Καί εύρέθη πάλιν εις την ανάγκην ό κ. 
Βενιζέλος νά ύποβάλη παραίτησιν, ή όποια άπεσύρθη 
μετά τάς εξηγήσεις τάς οποίας έδωκε, διότι καί πάλιν 
επειθετο έκ των λόγων τοϋ κ. Βενιζέλου». 

Τοιουτοτρόπως όταν ό Βασιλεύς Κωνσταντίνος ήκουε 
τον κ. Βενιζέλον νά τοϋ εκθέτη τάς γνώμας του τάς εΰρι- 
σκεν όρθάς καί τάς παρεδέχετο 

Μόλις έφευγεν ό κ. Βενιζέλος έσπευδαν οΕ άλλοι καί 
τον έσυμβούλευαν νά μ ή άκούση τον κ. Βενιζέλον. Καί. 
ό ΒασΛευς ποϋ δεν είχεν ιδικήν του γνώμην έπείθετο- 
άμέσως. 


Τί ελεγαν οί αν&ρωποι τοϋ Επιτελείου. — Δεν η&ελαν την 
Μ. Ασίαν .— '& έπιστράτεναις .— 'Ο Δούσμανης λέγει 
ότι ή κάθοδος των Γερμανών εις την Μακεδονίαν είναι 
ανοησία. — 'Η δύναμις της *Έ$νικης ψυχής. 

Καί ό κ Ρέπουλης εξακολουθεί : 

«Δεν θά λησμονήσω ποτέ, όταν έπήγα κάποτε εις τό 
Υπουργείου των Στρατιωτικών δι’ ανάγκην υπηρεσια¬ 
κήν Εύρήκα εκεί τον κ. Βενιζέλον ασχολούμενου μέ. 
τούς χάρτας, οί όποιοι τον άπησχόλουν καί επί των 
όποιων φκοδόμει τό μέλλον τής Ελλάδος, μαζή του δέ εν 
των μελών τοϋ Επιτελείου. Ό κ. Βενιζέλος ήσχολεϊτο με¬ 
τά ανταλλάγματα, τά όποια θά ήδύνατο νά έπιτύχη ή 
Ελλάς έν Μικρά Άσία. Τί δέ ελεγεν ό, αντιπρόσωπος : 

-ΔΕΝ ΣΥΜΦΕΡΕΙ ΕΙΣ ΤΗΝ ΕΛΛΑΔΑ Η ΕΠΕΚ- 
ΤΑΣΙΣ ΕΙΣ ΤΗΝ Μ. ΑΣΙΑΝ! 

»Τί θέλετε, ειπεν, εις την Μικράν Ασίαν; Τί σάς. 
άπασχολοϋν αί ίδέαι νέου διπλασιασμοϋ τής Ελλάδος; 
Δεν συλλογίζεσθε ότι συνορεύετε μέ Κράτος μέγα ώς ή 
Ρωσσία; Προσέθετε δέ ότι ή Κυβέρνησις ώφειλε νά 
σκεφθή πριν έργασθή διά τον διπλασιασμόν τής Ελλά¬ 
δος, άν ή Ελλάς είνε εις θέσιν νά διοικήση καί την 
χώραν εκείνην την ισοδύναμον προς την παλαιάν. Εΰρι- 
σκαν ανεπαρκή την Ελλάδα νά διοικήση άλλα εδάφη, 
νά.κυβέρνηση καί άλλους ελληνικούς πληθυσμούς ! 

»Καί διά τούτο εΐπον ότι τά κακουργήματα δεν 
είναι μόνον εκείνα, τών οποίων τά πιστοποιητικά έχετε 




ύπ’ όψει Πιστοποιητικά κακουργημάτων θά ευρίσκετε 
καθ ’ έκαστην. Καθ’ όλων αυτών τών κακουργών καί 
προδοτικών προσπαθειών ήγωνίζετο ή Κυβέρνησις μέχρι 
τής ημέρας καθ’ ήν ήναγκάσθη νά παραιτηθή» 

Καί εισέρχεται εις τό ζήτημα τής επιστρατεΰσεως 
--Γνωρίζετε, λέγει δ κ Ρέπουλης, ποια ήτο ή στάσις 
τοϋ Επιτελείου κατά τάς παραμονάς τής επιστρατεΰσεως. 

Ο Αρχηγός τοϋ τότε Επιτελείου Δούσμανης δεν είχε 
διστάσει νά δηλώση προς τον τότε Πρωθυπουργόν, δτι 
ή στρατιωτική ημών ένίσχυσις υπό τών Συμμάχων, 
ή οποία είχε ληφθή κατόπιν άποφάσεως, όπως ή Ελλάς 
δυνηθή νά συντρίψη την Βουλγαρίαν, εινε πλήρης καί 
ότι όσα εγραφον αί εφημερίδες τότε ότι κατέρχονται 
700.000 Γερμανοαυστριακοϋ στρατού εινε δημοσιογρα¬ 
φικά! άνοησίαι. “Οχι τόσαι δυνάμεις δεν δύνανται νά 
κατέλθωσιν, άλλ’ εάν έρρίπτοντο εις τό Βαλκανικόν δεν 
θά ήδύναντο παρά νά συντριβώσι καί ότι ό στρατός τής 
Ελλάδος, ένισχυόμενος με τον στρατόν τών Συμμάχων, 
έχων κέντρον εφοδιασμού την Θεσσαλονίκην, εχων όλας 
τάς ευκολίας όσας παρέχει ή θέσις αυτού, θά ήδύνατο νά 
συντρίψη τον εχθρόν. Διατί άρά γε ελεγεν αυτά ; Ήτο 
έκρηξις στιγμιαίας στρατιωτικής ειλικρίνειας ; ’Ή μήπως 
ήτο καταχθόνιος υπολογισμός ανθρώπων ώθούντων εις 
την έπιστράτευσιν διά νά πραγματοποιήσουν τό κακοϋρ- 
γον σχέδιόν τοον, τό όποιον έπραγματοποίησαν ;» 

Είπαν όμως οί αντίπαλοι τοϋ Βενιζελισμοΰ ότι ό 
"Ελληνικός λαός δεν ένέ.κρινε τήν πολιτικήν τοϋ Βενιζέλου. 


Ό κ. Ρέπουλης λέγει: 

«Καί θέλετε άλλην άπόδειξιν άπό τήν άπόδειξιν τής 
επιστρατεΰσεως; Εκαλείτο φανερά ό λαός νά πολεμήση. 
Ήκούσατε δυσφορίαν διά τήν πολεμικήν πολιτικήν τής 
Κυβερνήσεως; Καί δεν προσήλθεν όλος ό στρατευόμε- 
νος λαός υπό τάς σημαίας ; Καί δεν ένεφανίσθη τό ύπέ- 
ροχον διά τήν Ελλάδα φαινόμενον τής ταχυτέρας συγ- 
κεντρώσεως τοϋ στρατευθέντος πληθυσμού, παρ’ όσον 
ήλπιζαν αί ύπηρεσίαι; Θέλετε μεγαλειτε'ραν χαύνης άπό- 
δειξιν περί έγκρίσεως τής πολιτικής τής Κυβερνήσεως 
υπό τοϋ λαοΰ ; (Χειροκροτήματα). 

Καί τελειώνει τον ύπέρο/ον λόγον του ό κ. Ρέπου¬ 
λης ως εξής : 

»Ναί, ομόνοιαν μεταξύ όλων, διότι αυτό απαιτεί τό· 
συμφέρον τής Ελλάδος. Ναί, συγγνώμην προς τούς 
ατυχείς, τούς συρθέντας, τούς τυφλιοθέντας όπισθεν τοϋ 
άρματος τοϋ Δεσποτισμοϋ. Άλλ’ όχι ποτέ καί εγκατά¬ 
λειψην τοϋ έργου ημών άπροφύλακτον κατέναντι τών 
έχιδνών. (Χειροκροτήματα). Άλλ’ όχι ποτέ καί έγκατά- 
λειψιντού έργου ημών άνοχυρώτου εις νέας έπιβουλάς, 
υπονομεύσεις καί κινδύνους. (Χειροκροτήματα). 

Τοιαύτη στάσις τών Φιλελευθέρων θά ητο ένοχος 
διά τό μέλλον τής Ελλάδος. Δυσχερής ό αγών, άλλ’ 
εύρωστος ακόμη ή ψυχή τοϋ "Εθνους παρ’ όλον τό δηλη¬ 
τήριου τό όποιον έχυσαν εις αυτήν. Εις τήν αποβολήν 
τοϋ δηλητηρίου έπικαλούμεθα ημείς, ώς Κυβέρνησις, τήν 
σΰμπραξιν καί τών αντιπολιτευόμενων εκείνων οίτινες 

θέλουσι να δώσωσιν ειλικρινή την συνδρομήν αυτών 
■προς τον αγώνα, δν άνελάβομεν. 

Λεν μάς φοβίζει ή δηλητηρίασις εκείνη, μάς ενθαρ¬ 
ρύνει ή εύρρωστία τής Ελληνικής ψυχής Έπ’ αύτής 
στηριζόμενοι προβλέπομεν μετά πεποιθήσεως ασφαλούς 
εις την έξασφάλισιν τής εσωτερικής άποκαταστάσεως τής 
Χώρας. Έπ’ αύτής στηριζόμενοι προσβλέπομεν μετ’ 
■ελπίδων αληθών εις εύόδωσιν καί τού μεγάλου ημών 
■άγώνος. (Χειροκροτήματα παρατεταμένα και ένΰννσιώ- 
■δεις επενφημίαι). 


Ο ΛΟΓΟΣ ΤΟΥ Κ. ΠΟΛΙΤΟΥ 


"Π κυβέρνησις Γούναρη. —Πρώτον διάβημα προς τήν'Αντάντ. 
Τί έφοβοϋντο &ν ή 'Ελλάς εξήρχετο άπδ την ουδετερό¬ 
τητα.—*Η μυστική Κυβέρνησις περιπαίζει τον κ. Ζωγρά¬ 
φον.—Τό υπόμνημα τοϋ Στρέΐτ.—Τί έλεγεν Μνας μέγας 
Φιλέλλην. — Τί μάς παρεχώρουν αί Δυνάμεις.—Τον νομόν 
Σμύρνης. 

Μετά τον κ. Ρέπουλην όμιλε! ό υπουργός τών Εξω¬ 
τερικών κ. Πολίτης, ό όποιος αρχίζει από την παραίτησιν 
τής Κυβερνήσεως Βενιζέλου καί τον σχηματισμόν τής 
Κυβερνήσεως Γούναρη. 

«Ή Κυβέρνησις, λέγει, ή όποια διεδέχΟη την Κυβέρ- 
νησιν τών Φιλελευθέρων, άνευ προγράμματος, έσπευσε 
νά υιοθέτηση τάς μεγάλας γραμμάς τοϋ προγράμματος 
τών Φιλελευθέρων. 

»Ή νέα Κυβέρνησις έσπευσε ν’ άναγγείλη εις τά 
πέρατα τοϋ κόσμου, καί ιδίως εις τάς Δυνάμεις τής Συνεν- 
νοήσεως, ότι «θά ήκολούθει την πολιτικήν τής εύμενε- 
•στάτης πρός τήν Άντάντ ούδετερότητος καί ότι ουδόλως 
έσκοπεί ν’ άπομακρυνθή τής κατευθύνσεως τής χαρα¬ 
χθείσης υπό τών πατροπαραδότων αισθημάτων τής χώρας, 
τών δεσμών τών ένούντων αυτήν πρός τάς Προστάτιδας 

Δυνάμεις καί των ζωτικών αυτής συμφερόντων*. είχε 
<.πλήρη την συναίσθησιν τής κοινότητας των συμφερόν¬ 
των μεταξύ δύο φίλων καί συμμάχων Χωρών» καί ήτο 
πάντοτε πιστώς προσηλωμένη εις την μεταξύ Ελλάδος, 
καί Σερβίας συνθήκην Συμμαχίας». 

Αυτό ήτο τό πρόγραμμα τής Κυβερνήσεως τής 25ης 
Φεβρουάριου Όλίγαι ήμέραι μόλις παρήλθον καί την 
ίίην Μαρτίου, προς άρσιν πάσης αμφιβολίας επί των 
φιλικών, των φιλικωτάτων αισθημάτων τής Κυβερνή¬ 
σεως απέναντι τών Προστατίδων Δυνάμεων, ό τότε υπουρ¬ 
γός των Εξωτερικών κ. Ζωγράφος μετ' ειλικρίνειας καί 
πεποιθήσεως, τό ομολογώ, έσπευσε νά προβή εις τό πρώ¬ 
τον διάβημα. 

«Πληροφορούμεθα, είπε προς τούς Πρέσβεις τών 
τριών Δυνάμεων, δχι αί Δυνάμεις θά ήσαν διατεθειμένοι 
νά συνεννοηθώσι μετά τής Ελλάδος προς σύμπραξιν. 
Ή Κυβέρνησις εινε έτοιμη νά πραγματοποίηση τά αισθή¬ 
ματα φιλίας καί συμπάθειας τής χώρας απέναντι τών 
Προστατίδων Μ. Δυνάμεων. Εινε επομένως πρόθυμος, 
νά σύμπραξη υπό συνθήκας πολιτικάς καί στρατιωτικός: 
έξασφαλιζούσας την εδαφικήν ακεραιότητα καί την προσ¬ 
τασίαν τών δικαίουν τού Ελληνισμού, εάν ή σύμπραξις: 
οΰτω ή δυνατό νά εινε επωφελής. Μέχρι τοΰδε, προσέθε- 
τεν ή άνακοίνωσις τού κ υπουργού τών Εξωτερικών,, 
δύο ύπήρχον τά εμπόδια—βλέπετε δτι ή Κυβέρνησις έδι- 
καιολογεΐτο δτι δεν είχε πραγματοποίηση την πολιτικήν 
τής εξόδου—δύο εμπόδια, τό έν ητο ό Βουλγαρικός 

κίνδυνος, διότι έφ’ όσον ή Βουλγαρία δεν τίθεται παρά 
τό πλευρόν τής Συνεννοήσεως ή Ελλάς δεν δυνατοί νά 
έκστρατεύση διά τον φόβον μήπως ή Βουλγαρία τήν 
π/.ήξη εις τό πλευρόν, καί ό δεύτερος κίνδυνος εινε ό κίν¬ 
δυνος τού Μικρασιατικού 1 Ελληνισμού διότι άν ή 
Ελλάς έξήρχετο κατά τής Τουρκίας, είχε νά φοβηθή δτι 
ολίγον κατόπιν ή Τουρκική Κυβέρνησις θά προέβαινεν 
εις την εξόντωσιν τού Μικρασιατικού 'Ελληνισμού. 
Ή σύμπραξις τής Κυβερνήσεως προϋποθέτει, λέγει ή ανα¬ 
κοίνωσή τήν έξουδετέρωσιν τού Βουλγαρικού κινδύνου 
τοΰθ’ δπερ θά έλάμβανε χώραν διά τής συμμαχίας τής 
Βουλγαρίας ». 

Ό υπουργός τών Εξωτερικών κ Ζωγράφος έλεγεν 
είλικρινώς αυτά εις τάς Δυνάμεις τής Άντάντ Άλλα τό 
Έπιτελεΐον έπερίπαιζε καί τον υπουργόν τών Εξωτερι¬ 
κών. Διότι «τό Έπιτελεΐον έγνώριζεν δτι ό δρος τον 
οποίον έθετεν ή Κυβέρνησις διά τήν έξοδον Ικ τής ούδε- 
τερότητος ήτο απραγματοποίητος. Έγνώριζεν ΰτι ή Βουλ¬ 
γαρία είχε συμφωνίαν μετά τής Γερμανίας». 

Ό μυστικοσύμβουλος τού Βασιλέως Γ. Στρέϊτ ήτο 
αποφασισμένος νά κράτηση τήν Ελλάδα εις τήν ουδετε¬ 
ρότητα διά νά μή δυσαρεστήση τήν Γερμανίαν. Καί τήν 
1όη ν Μαΐου υ Στρέϊτ υποβάλλει εις τον Βασιλέα υπό¬ 
μνημα εις τό όποιον έφθανεν εις τό έξης συμπέρασμα : 

«Άν καί ή Βουλγαρία καί ή Ελλάς μείνουν ούδέ- 
τεραι είναι τό καλλίτερον. Άν έξέλθη ή Βουλγαρία καί 
.δεν έξέλθη ή Ελλάς, θά μεγαλώση ή Βουλγαρία καί θά 



κινδυεύΐ] ή Ελλάς. 'Άν ή Βουλγαρία συμμαχήση μέ την 
ί ερ μανίαν ό κίνδυνος τής Ελλάδος είνε μεγαλείτερος. 
Δεν πυεπει λοιπον να εςέλθη η Βουλγαρία έκτης ουδετε¬ 
ρότητας» . 

Και δμοος καί ή Κυβέρνησις και τό Έπιτελεϊον 
έγνώριςαν δτι ή Βουλγαρία είχε συμμαχήση μέ την Γερ¬ 
μανίαν άλλ εθεώρησαν δτι δεν ήτο ανάγκη νά τό γνω- 
ρίς!] ό Ζωγράφος, καί δι’ αυτό συνεζητεΐτο ή ύπόθεσις, 
δτι η Βουλγαρία ήτο δυνατόν νά μείνη ούδετέρα. Έπρεπε 
νέ« παρουσιάσουν τά πράγματα εις τον Ζωγράφον, δτι ή 
ουδετερότης έφαίνετο νά είνε ή καλλίτερα πολιτική, την 
οποίαν πρέπει ν’ άκολουθήση ή Ελλάς. 

«Αί Δυνάμεις τής Άντάντ — λέγει ό κ. Πολίτης — 
άντελήφθησαν αμέσως την συμπαιγνίαν. Παρετήρησαν 
καί την παρατήρησιν ταύτην την έκαμε πρόσωπον μεγά¬ 
λης βαρύτητος, μεγάλης αξίας, καί φιλέλλην εγκάρδιος, 
έγκαρδιώτατος μεταξύ δλων, τούς όποιους έχομεν εις τό 
Εξωτερικόν. Ο μεγας φιλέλλην παρετήρησεν άμα ώς 
ώρίσΟη τό διάβημα τούτο, δτι έκινούμεθα έν φαΰλφ 
κύκλω. 

κ· 

» Η Βουλγαρία προβάλλει, έλεγεν, ώς δρον συμπρά- 
ξεώς της, τάς έδαφικας παραχωρήσεις έκ μέρους τής 
Ελλάδος, υμείς δέ επιμένετε νά έξαρτάτε την σύμπραξίν 
σας άπό την έξοδον τής Βουλγαρίας. Καί οι φίλοι μας 
έλεγαν, έποχρεληΟήτε τής στιγμής, καθ’ ήν ή συνδρομή 
της Ελλάδος είνε πραγματικούς ωφέλιμος. Έφ’ δσον 
ή στιγμή αΰτη διαρκεΐ θά εύρήτε τάς Δυνάμεις διατε- 
θειμένας νά σάς έγγυηθοϋν τήν εδαφικήν σας ακέραιο¬ 


ί ρ 

τητα, εδαφικήν έπέκτασιν επί μεγάλου μέρους τής 
Μικράς Ασίας, πάσαν οικονομικήν καί στρατιωτικήν 
συνδρομήν. 

:> Ή άνακοίνωσις αυτή συνεκίνησεν εί/.ικρινώς τον 
κ. Ζωγράφον καί τήν Ιΐυυ' Μαρτίου ύπέβα/.εν έν υπό¬ 
μνημα είς τον τότε Βασιλέα. Ό κ Ζωγράφος έλεγεν : 
Ήξεύρετε δτι άπό τής πρώτης στιγμής, άφ’ής άνέλαβον 
τήν αρχήν τήν άνέλαβον μέ ώρισμένας ιδέας και μέ ώρι- 
•σμενον πρόγραμμα, έδέχθην νά περιμένω τήν κατάλλη¬ 
λον στιγμήν, ήδη όμως έφθασε τό τέρμα τού χρόνου καί 
άέν επιτρέπεται πλέον διά την περιφρούρησήν των 
εθνικών συμφερόντων νά έξ ακολουθήσω μεν τήν 
πολιτικήν τής ούδετερότητος. 

■ΓΗ πολιτική αυτή δέν είνε πλέον εφικτή άφ’ ής 
παραβλάπτονται καίρια συμφέροντα τού Ελληνισμού, 
δημιουργοΰνται γεγονότα θέτοντα έν κινδύνω τήν ακε¬ 
ραιότητα τού εδάφους, τό μέλλον τού Έθνους καί τήν 
.εσωτερικήν ησυχίαν τής χώρας». Ή τόσον σαφής αΰτη 
προειδοποίησις ειχεν αντίθετον τού προσδοκωμένου απο¬ 
τέλεσμα. Ήκουσα καγχασμούς, ειρωνείας, έπίκρισιν 
εναντίον τού κ. Ζωγράφου και οί κ. κ. τού Επιτελείου 
δέν έπαυον νά τον είρωνεύωνται καί νά λέγωσιν, δτι δέν 
έχει σημασίαν ό κ. Ζωγράφος, είνε ίδιολόγος ανάξιος 
προσοχής.· Έν τούτοις, τόση ήτο ή επιθυμία έκ μέρους 
των Δυτικών Δυνάμεων νά ώθήσωσι τήν Ελλάδα είς 
μίαν πολιτικήν έκ τής οποίας μεγάλα θά ήσαν ώφέλη 
,διά τον Ελληνισμόν, άλλα καί μεγάλη ή στρατιωτική 



20 


21 


ωφέλεια δι’ αύτάς, ώστε την 30ώ' Μαρτίου προέβησαν 
είς βορυσήμαντον άνακοίνωσιν. 

Έδήλωσαν είς την Ελληνικήν Κυβέρνησιν δτι ήσαν 
έτοιμαι νά έξασφαλίσωσιν είς την Ελλάδα, αντί τής συν¬ 
δρομής της είς τον κατά τής Τουρκίας πόλεμον, τά ύπο- 
σχεθέντα ανταλλάγματα έν τφ βιλαετιού Σμύρνης καί 
έρωτηθέντων των κ. κ. Πρεσβευτών παρά τοϋ τότε κ. 
Πρωθυπουργού, τί ένόουν διά τής φράσεως ταύτης, 
άπήντησαν: «Την Σμύρνην καί σημαντικόν μέρος τής 
όπισθεν χώρας». 


'Ο Πρίγκηψ Γεώργιος φέρει προτάσεις τον κ. Μπριάν. — 
Νέαι προτάσεις τής * Ελλάδος. — Σκηνή μεταξύ Ζωγρά¬ 
φου και Δόναμανή. 

Ό κ. Πολίτης εξακολουθεί: 

Υψηλόν πρόσωπον (ό Πρίγκηψ Γεώργιος) ήλθε τότε 
είς τάς Αθήνας κομίζον προτάσεις ή συμβουλάς μεγά- 
λου πολιτικού άνδρός, φίλου Κράτους (τού κ. Μπριάν), 
καί ύπέβαλεν είς την Κυβέρνησιν τήν ιδέαν νά προβή 
είς νέον διάβημα περί εξόδου. Τήν πρώτην Απριλίου, 
κατόπιν πολλαπλών συμβουλίων, συνετάχθη εν μακρο¬ 
σκελές έγγραφον, τό όποιον εστάλη είς τάς τρεις Μεγα- 
λας Δυνάμεις, έγγραφον διά τού όποιου έπροτείνετο ή 
έςοδος τής Ελλάδος άπό τήν ουδετερότητα. 

Μέχρι τής στιγμής εκείνης, έλεγε τό έγγραφον, εκείνο 
τό οποίον ήμπόδισε τήν Ελλάδα νά πραγματοποίηση 


τήν επιθυμίαν της νά έξέλθη έκ τής ούδετερότητος ήτο 
ό Βουλγαρικός κίνδυνος - έσκέφθημεν μέχρι τοϋδε, ότι 
διά νά έξουδετερωθή αυτός ό κίνδυνος ήτο αναγκαία ή 
σύγχρονος έξοδος τής Βουλγαρίας. Αφού αυτός ό όρος 
δεν δύναται νά πραγματοποιηθή θά προτείνωμεν κάτι τι 
άλλο, νά έλθωμεν μέ όλας τάς στρατιωτικός καί ναυτι¬ 
κός δυνάμεις νά συμπολεμήσωμεν κατά τής Τουρκίας, 
υπό τον όρον ό πόλεμος νά έχη ως τελικόν σκοπόν τήν 
διάλυσιν τής Τουρκικής αυτοκρατορίας, δεύτερον ή Ελ¬ 
ληνική στρατιωτική δράσις νά μή τεθή έκτος τής Ευρω¬ 
παϊκής Τουρκίας. 

"Αν αυτά έγίνοντο δεκτά θά συνωμολογεΐτο μία 
διπλή συμφωνία, μία πολιτική καθορίζουσα τά ανταλ¬ 
λάγματα λεπτομερώς, ανταλλάγματα έδαφικά, ανταλλάγ¬ 
ματα πολιτικά, ανταλλάγματα οικονομικής φύσεως, καί 
δευτέρα συμφωνία στρατιωτική, είς τήν όποιαν θά προέ- 
βαινον τά Επιτελεία. 

Τό κείμενον υπεβλήθη, τουλάχιστον δίς, είς τήν έγ- 
κρισιν τού τότε Βασιλέως καί τοϋ Επιτελείου, δεν παρήλ- 
θον όμως τρεις ήμέραι, ότε ό Επιτελάρχης σπεύδει νά 
μέ έπισκεφθή καί νά μοί έκφράση τάς ανησυχίας, τάς 
όποιας είχε κατόπιν τής αποστολής τοϋ εγγράφου τού¬ 
του, ανησυχίας διότι ή διατύπωσις αυτή δέν τοϋ έφαί- 
νετο αρκετά σαφής, ίδίως έν τή φράσει εκείνη όπου 
έπροσδιορίζετο ό ενδεχόμενος Ελληνικός τομεύς. 

Έλεγε τό έγγραφον ή Ελληνική στρατιωτική δρά- 
σις νά περιορισθή. Ό Επιτελάρχης ήθελε νά όρίσωμεν 

ακόμη περισσότερον περιωρισμένην την δράσίν μας. 
Άλλα, ή πρότασίς μας είχε σταλή πλέον. Ένόησα αμέ¬ 
σως ότι ό αληθής φόβος ήτο μήπως τυχόν γίνη δεκτόν 
τό διάβημα, εις τό όποιον είχε προβή ή Κυβέρνησις την 
4'Π' ν Απριλίου. 

Την αυτήν έντύπωσιν έσχε καί ό %. Ζωγράφος όταν 
την έπομενην έγνώρισε τάς σκέψεις τοϋ Επιτελάρχου. 
Και ενθυμούμαι ότι έλαβε χώραν μία σφοδροτάτη σκηνή 
μεταξύ αΰτοΰ καί τοϋ κ. Δούσμανη ενώπιον τοϋ τότε 
Πρωθυπουργού καί έμοΰ' ό κ. Ζωγράφος εΐπεν εις τον 
κ. Δούσμανήν : 

- - Μά πάλι θέλετε να μας γελάσετε ; 

Ύπεκυψεν έν τούτοις ό κ. Ζωγράφος εις την απάν¬ 
τησήν τοϋ Επιτελάρχου καί έδέχθη ν’ άποστείλη την 7ην 
Απριλίου έν επεξηγηματικόν έγγραφον στρατιωτικής 
φύσε ως. Διά νά γείνη, έλεγε τό έγγραφον τοΰτο, μία 
σοβαρά έπιχείρησις εναντίον τής Τουρκίας, απαιτούνται 
δυνάμεις πολλαί, απαιτούνται τουλάχιστον δυνάμεις ίσαι 
μέ έκείνας τάς οποίας δύναται νά παρατάξη ή Τουρκία 
καί μέ έκείνας τάς οποίας δύναται νά παρατάξη ή Βουλ¬ 
γαρία, διότι δεν γνωρίζομεν τί θά κάμη ή Βουλγαρία. 
Την τελευταίαν στιγμήν δύναται νά ένωθή μετά τοϋ 
Τουρκικοϋ στρατοΰ καί νά έχωμεν ν’ άντιμετωπίσωμεν 
δύο στρατούς ηνωμένους. Ποιοι δέ ήσαν οί δύο στρατοί 
οί δυνάμενοι νά ενωθώσι; τούς ύπελόγιζαν εις 440,000 
μαχητάς, ήτοι εις 750,000 άνδρας. 

Ή Ελλάς θά έδιδε τό πολύ 300,000, επομένως οι 

Σύμμαχοι είχαν νά προσφέρουν εις τον κοινόν αγώνα 
450.000. 

Αλλά, προσέθετε τό έγγραφον, σοβαρά έπιχείρησις 
μεταξύ Αίμου καί των λαρδανελλίων δεν δύναται νά 
γείνη—τουλάχιστον ημείς δέν την έπιχειροΰμεν.— Έάν 
σείς θέλετε, πηγαίνετε και εάν τυχόν επιτυχή τότε 
δννάμε&α νά ελ&ωμεν καί ημείς ! 

Δηλαδή ν’ αρχίσουν τον πόλεμον οί. Σύμμαχοι καί 
μόνον άν νικήσουν, τότε νά λάβωμεν καί ημείς μέρος 
καί νά έπιτύχωμεν τάς ώφελείας τής νίκης I 

Τό Έπιτελεΐον έκανόνιζε τούς όρους ώστε νά μη 
γίνωσι δεκτοί. Διότι βεβαίως κανείς δέν θά έδέχετο νά 
πολεμήση διά νά έπωφεληθοϋν άλλοι τής νίκης του. 

Αί Δυνάμεις ήνόησαν τό παιγνίδι, τό όποιον ήθελε 
νά παίξη τό Έπιτελεΐον καί ούτε άπήντησαν εις τό έγ¬ 
γραφον τής Ελληνικής Κυβερνηοεως. Οι αντιπρόσωποι 
τής Κυβερνήσεως καί ό Πρίγκηψ Γεώργιος δέν έπαυαν 
νά υποδεικνύουν είς την Κυβέρνησιν ότι εκεί υπήρχε 
μέγας κίνδυνος καί έπρεπε να προσέξουν. Δεν επρεπε να 
παίζη τις μέ τήν τιμήν, μέ τήν έκιίμησιν τήν οποίαν 
ειχεν ή χώρα μέχρι τής στιγμής εκείνης είς τό εξωτερι¬ 
κόν. «Προσέξατε—έλεγεν εν τηλεγράφημα τοϋ Πρίγκη- 
πος Γεωργίου τής 16^ Απριλίου—προσέξατε μήπως ή 
στρατιωτιωτική άντίληψις έπισκιαση τάς πολιτικός, διότι 
θά πληρώσωμεν ακριβά, μέ την απώλειαν των μεγάλων, 
των ζωτικών συμφερόντων τοϋ Έθνους». 

’Αλλ’ ό κ. Ζωγράφος έπέμενε. "Ηθελε νά σώοη τήν 

Ελλάδα από τον δρόμον, εις τον όποιον είσήρχετο, και 
την 18ην Απριλίου ή Κυβέρνησις αποφασίζει νά προβή 
εις νέας προτάσεις. Ό στρατός ώφειλε νά μείνη εν επι¬ 
φυλακή απέναντι τής Βουλγαρίας, αλλά ό στόλος είναι 
διαθέσιμος διά νά πολεμήση μαζί σας τούς Τούρκους. 
Οί αντιπρόσωποί μας έν τω έξωτερικώ έλεγον: «Προσέ¬ 
ξατε ! Μέχρι τοΰδε ή συμμετοχή τής Ελλάδος έπεζητεΐτο 
κα'ι τή έδίδοντο ανταλλάγματα - τοϋ λοιπού ή Ελλάς 
πρέπει νά προσφέρη την συνδρομήν της διά νά επιτυχή 
τοιαϋτα. Έάν άργήση ακόμη, θά εύρεθή ΰλικώς άπομε- 
μονωμένη, άνευ φίλων καί έστερημένη των συμπαθειών 
των Δυνάμεων των έχουσών την κυριαρχίαν τής θαλάσ¬ 
σης». Έβολιδοσκοπήθησαν τότε αί Κυβερνήσεις, ΐνα μ ή 
έκτεθή ή Ελληνική Κυβέρνησις εις 'κανέν νέον διάβημα, 
τό όποιον θά έμενεν άνευ άπαντήσεως. Έρωτήθησαν 
προκαταβολικώς, έάν θά ήσαν διατεθειμένοι νά δεχθώσι 
μίαν τοιαύτην πρότασιν. Αί Δυνάμεις άπήντησαν : «Ναί, 
άλλ’ άνευ όρων. Δεν έχομεν πλέον καμμίαν πεποίθησιν 
εις σας, σεις όμως πρέπει νά έχητε πεποίθησιν εις ημάς. 
"Ελθετε μαζή μας, έάν θέλετε, νά πολεμήσωμεν καί, 
όταν νικήσιομεν, ημείς θά κάμωμεν ό,τι δυνάμεθα διά 
τά Ελληνικά συμφέροντα» 

Τότε ειπεν ή Ελληνική Κυβέρνησις προς τάς Δυνάμεις. 

— Δεν είνε δυνατόν τουλάχιστον εις τό αυτί νά μάς 
εϊπητε τί θά ήτο δυνατόν νά έπιτΰχωμεν; Καί μάς είπαν 
εις το αυτί: «Τό μερίδιόν σας είνε ακόμη διαθέσιμον. 
Τό έχομεν κατά μέρος Είνε άθικτον. Αλλά μή συζη¬ 


τάτε πλέον». Αί Δυνάμεις είχαν σχηματίσει ήδη τό σχέ- 
•διον, τό όποιον άπέτυχε, νά έμβάλουν εις πειρασμόν τήν 
Βουλγαρίαν, νά τής προσφέρουν διάφορα έδάφη, Σέρ¬ 
βικά καί Ελληνικά, διά νά δεχθή νά συμμετάσχη εις τον 
πόλεμον. Καί οί φίλοι μας, οί πρέσβεις μας, δεν έπαυαν 
νά λέγουν: «Σπεύσατε - έμπιστευθήτε εις τάς Δυνάμεις 
μή προβάλλετε όρους καί νά εϊσθε βέβαιοι ότι τό μερί¬ 
διόν σας εΐνε ήσφαλισμένον» 

Ό κ. Ζωγράφος ήτο έτοιμος νά τό κάμη, άλλα την 
τελευταίαν στιγμήν τοϋ έπέβαλον έν τηλεγράφημα, διά 
τού οποίου διετάσσετο ό έν Παρισίοις πρεσβευτής νά 
■εϊπη : «Δεχόμεθα νά κάμωμεν τήν πρότασιν άνευ όρων, 
άλλ’ έπιθυμοϋμεν, ήμιεπισήμως τουλάχιστον, -νά ήξεύρω- 
μεν : Υπονοούνται όλοι οί όροι, τους οποίους εΐχομεν 
διατυπώσει εις τό έγγραφον τής πρώτης Απριλίου;» 
Καί αί ξέναι Κυβερνήσεις άπήντησαν: «Αμφιβάλλετε 
εις τον λόγον μας ; Φοβεΐσθε μη σάς γελάσω μεν , Δει 
έχετε εμπιστοσύνην;» Μία δέ των Δυνάμεων ήμιεπισή- 
μως υπέδειξε τήν διατΰπωσιν τής δυναμένης νά γείνη 
δεκτή προτάσεως. 

Έν τοΰτοις τό Έπιτελεΐον, ό π. Στρέίτ καί ή μυστική 
Κυβέρνησις δεν άφησαν τον Υπουργόν των Εξωτερι¬ 
κών νά κάμη τό έγγραφον αυτό. Διότι έφοβοϋντο μήπως 
-γίνη δεκτόν "καί ή Ελλάς έξέλθει από τήν ουδετερότητα 

καί δυσαρεστηθή ή Γερμανία. 

Είς τό μεταξύ ό Πρίγκηψ Γεώργιος έστελε προς τον 
•αδελφόν του τό ένα μετά τό άλλο τηλεγραφήματα, παρα- 

καλών αυτόν νά. μή. αναβάλη χάριν των συμφερόντων 
του "Εθνους 

Ιδού τρία τηλεγραφήματα από τά πολλά : 

«Ικετεύω τήν Βασιλικήν Κυβέρνησιν νά είσέλϋ>*- 
άνευ συζητήσειος εις την Συμμαχίαν, διότι έσχημάτισα 
πλήρη πεποίθησιν, ότι δεν εχομεν πλέον καιρόν νά χάσω- 
μεν Εισερχόμενοι εις τήν Συμμαχίαν, εχομεν τά'πάντα 
νά κερδίσωμεν Μένοντες έκτος αυτής, εχομεν τά πάντα 
νά χάσωμεν». 

"Αλλο τηλεγράφημα τοϋ Πρίγκηπος Γεωργίου προς 
τον αδελφόν του : 

«Σάς ικετεύω γονυπετής, μέ δλην τήν ψυχήν μου 
καί όλας'τάς δυνάμεις μου, εν τφ συμφέροντι τοΰ Έθνους, 
τοΰ οποίου αί τύχαι έξαρτώνται τήν στιγμήν ταύτην άπο 
'Αμάς μόνον. Εμπρός, είς τό όνομα τοΰ Θεοΰ. Έάν 
δεν τό αποφασίσετε, θά εινε αυτοκτονία διά τό Έθνος»:· 

"Αλλο τηλεγράφημα τδϋ Πρίγκηπος Γεωργίου: 

«Ή έλλειψις εμπιστοσύνης, ήν έπιδεικνύομεν, δια¬ 
θέτει καθ ημέραν περισσότερον τάς Δυνάμεις εναντίον 
μας. Αί Δυνάμεις λέγουσιν, ότι ό Βασιλεύς εμποδίζει, 
πάλιν τήν δράσιν τής Ελλάδος, ότι υπό τοιαύτας συν- 
θήκας εύρίσκονται απέναντι χώρας μή Συνταγματικής, 
καί έρωτώνται έάν τοΰ λοιποΰ θά δύνανται νά διαπραγ¬ 
ματεύονται μέ χώραν κυβερνωμένην αύταρχικώς». 

Καί τό τηλεγράφημα τελειώνει οΰτω : 

«Σάς ικετεύω επί πλέον έξ όλης ψυχής, μέ όλα τά. 
αισθήματα μου άφοσιοίσεως δΓ Υμάς καί τήν Πατρίδα,. 


τών όποιων τά συμφέροντα είναι τά ίδια, νά τερματίσητε 
κατάστασιν πλήρη κινδύνων καί τρομερών συνεπειών. 
Πιστεύσατέ με εινε ή τελευταία στιγμή νά.σώσετε τήν 
Ελλάδα από όλους αυτούς τούς κινδύνους». 

"Αλλο τηλεγράφημα τοϋ Πρίγκηπος Γεωργίου. 

«Αί Κυβερνήσεις θά θεωρήσουν πάσαν αϊτησιν έγ- 
γυήσεως πέραν τής ύποδειχθείσης διατυπώσεως ώς ίδιαι- 
τέοαν προσβολήν. "Ηχούσα χθες νά λέγουν: Δυνασθε 
ν 5 άπευθύνεσθε μέ αυτόν τον τρόπον είς τήν Τουρκίαν, 
αλλά Δυνάμεις, ώς τήν Γαλλίαν, τήν Αγγλίαν, τήν 
Ρωσσίαν, δύναταί τις νά τάς πιστεύη επί τφ λόγω των». 
Φοβούμαι πολύ μήπως ή Ελλάς θυσιάση, ίδια είς την 
Βουλγαρίαν, τά συμφέροντα της καί τά συμφέροντα τοΰ 
Ελληνισμού. Θά ευχαριστήσω τότε τον Θεόν νά μή 
συμπεριλαμβάνωμαι μεταξύ εκείνων, οϊτινες θά φέρουν 
ευθύνην απέναντι τής Ελληνικής ιστορίας». 


Έ ανμμαχία με τήν Σερβίαν.— Ή Σερβία έπενέβη ύπ'ερ 
της ' Ελλάδος.—Ή *Ελλάς νπεσχέ'&η επανειλημμένης 
είς την Σερβίαν δτι άά έκτελέση τάς συμμαχικάς υπο¬ 
χρεωθείς. — Ή Θεοααλονίκη οφείλεται είς τον Κ° ν 
Βενιζέλον. 

Κατόπιν ό κ. Πολίτης εισέρχεται είς ιό ζήτημα τής 

Έλληνοσερ βικής συνθήκης. 

Καί ό κ. Υπουργός υπενθυμίζει ότι όταν ή Ελλάς, 
έζήτησε τήν ΰποστήριξιν τής Σερβίας είς το ςητημα τοϋ 

διωγμού τού έν Τουρκία Ελληνισμού ή Σερβία ήπείλησε 
την Τουρκίαν καί ή Ελλάς έκέρδισε το ζήτημά της. 

Οί διωγμοί οί ανθελληνικοί έν Τουρκία είχον φθά- 
σει εις σημεϊον επικίνδυνον, ή Ελληνική Κυβέρνησις δέ 
εσκεπτετο ν’ άπευθύνη τελεσίγραφων εις την Τουρκίαν 
όπως ςητηση εγγυήσεις καί, άν δεν έλάμβανεν ικανοποίη- 
σιν, νά φθάση μέχρι ρήξεως καί πολέμου. Έπί τη προ- 
βλέψει ταΰτη καθήκον είχε νά είδοποιήση την σύμμαχον 
Σερβίαν δια παν ενδεχόμενον καί νά έρωτήση την γνώ¬ 
μην της. Τοϋτο έγένετο τήν 30λ ν Μαΐου. 

Η Ελληνική Κυβέρνησις έζήτει παρά τής Σερβικής 
•στάσιν ευμενή, ηθικήν ύποστήριξιν εις τό ζήτημα, το 
',ητημα το όποιον μάς έχώριζεν άπο τής Τουρκίας, καί 
•εις την περίστασιν, καθ’ ήν ή Βουλγαρία ήθελεν έπέμ- 
,(3ει εναντίον μας, δταν θά ε’ίμεθα εις εμπόλεμον κατά- 
στασιν μέ τήν Τουρκίαν. Διά τήν περίπτωσιν εκείνην ή 
Ελληνική Κυβέρνησις σνήγγειλεν εις τήν Σερβίαν δτι θά 
«πεκαλείτο τον Συμμαχικόν όρον 

Την ο Ί ι ν Ιουνίου έδόθη ή άπάντησις : 

«Ή Σέρβική Κυβέρνησις θεωρεί ώς πρώτον καθή¬ 
κον της νά εκπλήρωσή όλας της τάς υποχρεώσεις τάς 
πηγαζοΰσας εκ τής Συνθήκης συμμαχίας, ή όποια έχει 
χαρακτήρα αμυντικόν. Όφείλει έν τούτοις νά δηλώση 
απο τοΰδε οτι το ζητημα των ανθελληνικών διωγμών έν 
Τουρκία είναι εις επικίνδυνον δρόμων πριν ή εξαντλη¬ 
θούν τα ειρηνικά μέσα, τα χρησιμοποιούμενα εις τοιαύτας 
περιστάσεις». Καί ή Σερβία έξετέλεσεν αμέσως τάς ύπο- 


χοεώσεις τάς πολιτικός, τάς οποίας είχε την στιγμήν 
εκείνην, μέ μίαν προθυμίαν καί ένα ζήλον, των όποάον 
τήν αξίαν έσπευσε ν’ άναγνιορίση ή Ελληνική Κυβέρνη- 
σις. Προέβη αμέσως εις διπλοί ματ ικόν διάβημα παρά 
ταις Δυνάμεσι, όπως τάς παρακαλέση νά έπέμβωσι παρά 
τή Πύλη. Προέβη έτι εις διάβημα παρά τή Πύλη, όπως 
τή συστήση νά λάβη σύντονα μέτρα προς κατάπαυσιν 
ιών άνθελληνικώ ν διοίγμών. Ο Μ- Βεςυρης ήρωτησε 
τον Σέρβον αντιπρόσωπον: Τί τούτο ένδιαφερει την 
Σερβίαν; Καί ούτος άπήντησεν : «'Ό,τι ενδιαφέρει, τήν 
Ελλάδα, ενδιαφέρει επίσης τήν Σερβίαν έν τή ίδιότητί 
της ώς Συμμάχου». (Ραγδαία χειροκροτήματα). Καί τότε 
ο Μ. Βεζύρης ύπεσχέθη νά λάβη τά σύντονα μέτρα, 
περί των οποίων έδιδε συμβουλήν ή Σέρβική Κυβέρνησις. 

Δεκάκις ύπεσχέθησαν αί Έλληνικαί Κυβερνήσεις μετά 
τήν έναρξιν τού πολέμου ότι, παρουσιαζομένης Βουλγα¬ 
ρικής έπιθέσεως εναντίον τής Σερβίας, ή Ελλάς θά 
έσπευδεν εις αρωγήν τής Συμμάχου της Καί ταύτα έλέ- 
χθησαν, κύριοι, καθ’ ήν ώραν ήτο βέβαιον, ότι ή Βουλ¬ 
γαρία είχε συνάψει συμμαχίαν μέ τήν Αυστρίαν καί τήν 
Γερμανίαν, καθ’ ήν ώραν ήτο βέβαιον ότι, άν ποτέ ή 
Βουλγαρία έξήρχετο τής ούδετερότητος ϊνα έπιτεθή κατά 
τής Σερβίας, θά έξήρχετο ώς σύμμαχος τών Κεντρικών 
Δυνάμειον. 

Καί θά έπρεπε νά εινέ τις τόσον αφελής, ώστε νά 
εινε ανάξιος νά εινε κυβερνήτης, διά νά ύποθέση ότι 
εν Κράτος όπως ή.Βουλγαρία, ή οποία θά άπεφάσιζε 

■τον πόλεμον πατά της Σερβίας, έχουσα συμμαχίαν μετά 
τής Αυστρίας καί τής Γερμανίας, δεν θά έζήτει την επι¬ 
κουρίαν των Κρατών εκείνων διά νά καταβάλη εύκολώ- 
τερον τον εχθρόν. Πώς ήτο δυνατόν νά ύποθέσητε, όταν 
έδίδετε ύπόσχεσιν προς την Σερβικήν Κυβέρνησιν διά 
τρόπου επισήμου, διά τρόπου εντόνου ότι ή Βουλγαρία 
μόνη της θά έξήρχετο εις πόλεμον εναντίον τής Σερβίας 
καί ότι ή Ελλάς θά εύρίσκετο αντιμέτωπος μόνον προς 
την Βουλγαρίαν ; Έδημοσιεύθη έν τή Λευκή Βίβλφ έν 
τηλεγράφημα, τό όποιον, διαμαρτυρόμενος ό τότε πρω¬ 
θυπουργός, στέλλει έν εϊδει εγκυκλίου εις τάς πρεσβείας 
εις τό εξωτερικόν, διότι διεδόθη ότι ή Βουλγαρία είχε 
λάβει ύπόσχεσιν εκ μέρους τοΰ άνευθύνου παράγοντος 
■ότι, καί άν έπιτεθή κατά τής Σερβίας, ή Ελλάς δεν θά 
έκινεΐτο... 

Σπεύδει ό πρωθυπουργός Γούναρης νά τό διάψευση 
καί νά βεβαίωση ότι άν ή Βουλγαρία έπιτεθή κατά τής 
Σερβίας θά έπέμβη ή Ελλάς. Πότε δέ έγένοντο αυτά; 
Την 2 9^ι ν Ιουλίου όταν τό Έπιτελεΐον ήξευρεν ότι ή 
Βουλγαρία είχε συμμαχήση μέ την Γερμανίαν. 

Καί ό κ. Πολίτης τελειώνει τον λόγον του ώς εξής : 

«Έχω την συναίσθησιν ότι σεβασμός τοΰ δοθέντος 
λόγου εινε ή βάσις πάσης κοινωνίας, εινε ό πρώτιστος 
δεσμός, εινε ή πρώτιστη βάσις τών Διεθνών σχέσεων. 
(Χειροκροτήματα και έπενφημίαι). Εκείνο τό Κράτος, 
τό όποιον δεν έχει βαθέως εις την συνείδησίν του την 
•αρχήν ταυ Γην κεχαραγμένην, δεν έχει το δικαίωμα νά 


λέγηται Κράτος, εινε ληστοσυμμορία, (Εύγε, εύγε και 
χειροκροτήματα) απέναντι τής οποίας πάντα τά Κράτη 
έχουν τό δικαίωμα καί τό καθήκον νά όπλισθώσι διά νά 
την θέσωσιν έκτος Νόμου. 

»Έχω επίσης την συναίσθησιν ότι, άν ή αρχή αύτη 
όφείλη νά εινε σεβαστή υπό τών μεγάλων Κρατών, πρέ¬ 
πει νά εινε ιδιαιτέρως σεβαστή από τά μικρά Κράτη· 
διότι τό τιμαλφέστερον, τό ίεροότερον, τό εύγενεστερον 
κτήμα ενός μικρού "Εθνους εινε ή τιμή. Καί τιμή δεν 
υπάρχει πλέον όταν δεν τηρήται ό δοθείς λόγος». 

"Οταν έτελείωσε τον λόγον του ό κ. Πολίτης παν¬ 
δαιμόνιου έγινεν εις τήν αίθουσαν. Οί βουλευταί όρθιοι 
έζητωκραύγαζαν υπέρ τής Σερβίας, πρώτος δέ έδιδε τό 
σύνθημα ό κ. πρωθυπουργός, ενώ τά θεωρεία έμαίνοντο 
εξ ενθουσιασμού. 

Μετά τό τέλος τής άγορεύσεοος τού κ. Πολίτου λαμ¬ 
βάνει τον λόγον ό κ. Ράλλης, ό όποιος κακίζει τον κ. 
Βενιζέλον ότι θέλει νά έχη γνώμας στρατιωτικός. Καί ό 
κ. Πρωθυπουργός κάμνει μίαν καταπληκτικήν άποκά- 
λυψιν διά τήν κατάληψιν τής Θεσσαλονίκης. 

Ό κ. Βενιζέλος λέγει: 

«Ό τότε Διάδοχος καί Αρχιστράτηγος ήθελε, μετά 
τό Σόροβιτς, νά διευθυνθή είς τό Μοναστηριού. Έγώ, 
γνωρίζων τά σχέδια τών Βουλγάρων καί προβλέπουν 
ποιος θά ήτο μετά τον πόλεμον ό άγων διά τήν Θεσσα¬ 
λονίκην, όπου έγνώριζον ότι έσπευδον νά είσέλθουν οί 
Βούλ,γαροι διέταξα αυτόν νά όδευση προς εκεί. Αλλά 




φθάνει ό τότε Διάδοχος εις τά Γιαννιτσά και παρέρχονται- 
επτά όλαι ήμέραι χωρίς νά προχωρή ό στρατός εις την 
Θεσσαλονίκην. Τηλεγραφώ άμέσοος εις αυτόν, και δια- 
τάσσω νά έξυπνήσουν διά νυκτός τον εν Γίδα ευρι¬ 
σκόμενον Βασιλέα, ΐνα άσκήση και ούτος την πατρι¬ 
κήν κα'ι Βασιλικήν του επιβολήν, και καθιστώ τον 
Διάδοχον έντονώτατα προσωπικώς υπεύθυνον διά 
πάσαν, κα'ι την παραμικροτέραν πλέον, καθυστέρησιν, 
έξ ής θά έκινδύνευεν ή Θεσσαλονίκη νά καταληφθή υπό 
τών Βουλ,γάρων. Κα'ι ούτως έπροφθάσαμεν νά ειμεθα 
εις την Θεσσαλονίκην. Διότι καί τούς στρατούς μόνον οι 
υπεύθυνοι Κυβερνήται, και κατά την πολιτικήν αυτών, 
ιούς οδηγούν. (Ενθουσιώδη χειροκροτήματα καί διαρ¬ 
κείς ζητωκραυγαί έ'ξ δλων τών σημείων). 


Ο ΛΟΓΟΣ ΤΟΥ Κ. ΒΕΝΙΖΕΛΟΥ 


ΤΡΟΜΕΡΑΙ ΑΠΟΚΑΛΥΨΕΙΣ 

< 0 κ. Βενιζέλος δεν εϊνε πολεμοχαρής.—Τί έλεγε τά "Επι¬ 
νε λείο ν διά ζόν Βουλγαρικόν πόλεμον. — Πώς ο ομίλησε 
πρδς ζην Τονρκίαν .— Ό τουρκικός και ό 'Έλλ. στόλος. 
*0 κ. Βενιζέλος μέ την συγκατά&εσιν τοϋ Βασιλέας 
τλέτει τον στόλον και ζδν στρατόν είς την διά&εσιν τής 
Άντάντ .— Ή Άντάντ προσφέρει την Σμύρνην , την Β. 
"Ήπειρον και την Κύπρον. 

Μετά τον κ. Πολίτην τον λόγον έλαβεν ό κ. Βενι¬ 
ζέλος. Ή εμφάνισίς του είς τό βήμα προεκάλεσε φρενη- 
τιώδεις ζητωκραυγάς καί χειροκροτήματα. Έπί δέκα 
λεπτά τής ώρας ολόκληρος ή αίθουσα καί τά θεωρεία 
έσείοντο. "Οταν άπεκατεστάθη ή ησυχία ό αρχηγός τοϋ 
κόμματος τών Φιλελευθέρων ήρχισεν έν μέσφ βαθυτά- 
της σιγής. 

Ό κ. Βενιζέλος άρχόμενος τοϋ λόγου του ειπεν δτι 
οί εχθροί του διά νά τον κάμουν αντιπαθητικόν είς τον 
Ελληνικόν λαόν ήθέλησαν νά τον παραστήσουν ώς διαρ¬ 
κώς φιλοπόλεμον. 

Αυτό ειπεν ό κ Βενιζέλος δεν εϊνε αληθές. Τοΰ 
είπαν δτι τον δεύτερον πόλεμον τον Βουλγαρικόν δεν τον 

ήθελεν αυτός, άλλα ό Βασιλεύς· καί επομένως ή τιμή τής 
νίκης ανήκει εις τον Βασιλέα και όχι εις αυτόν. Καί ό κ. 
Βενιζέλος ομολογεί δτι όχι μόνον τον βουλγαρικόν, άλλα 
και τον τουρκικόν πόλεμον δεν τον ήθελε, διότι έφρόνει 
ότι ή Ελλάς έπρεπε νά έτοιμασθή καλλίτερα. Εις τό 
μεταξύ όμως προπαρεσκεύαζε τό "Εθνος, ώστε άν είναι 
αδύνατον ν’αποφυγή τον πόλεμον, νά τον δεχθή. Ήσθά- 
νετο όμως την ευθύνην την οποίαν ειχεν ώς υπεύθυνος 
κυβερνήτης. Καί λέγει ό κ. Βενιζέλος: 

• « Καί οί στρατιωτικοί κύκλοι δεν ήσαν καθόλου 
ήσυχοι διά την έκβασιν τοϋ πολέμου εκείνου Ότε εν 
Θεσσαλονίκη ,καλέσας τον πρεσβευτήν τής Ελλάδος έν 
Βελιγραδίφ καί τον έν Άθήναις πρεσβευτήν τής Σερ¬ 
βίας κατώρθωσα νά υπογραφή ή Συνθήκη μετά τής 
Σερβίας, ενθυμούμαι, ότι, απευθυνόμενος προς τό Έπι- 
τελεΐον έλεγον. Και τώρα μετά τήν σύμβασιν μετά τής 
Σερβίας τί νομίζετε; Ποϊαι είναι αί πιθανότητες τής 
νίκης, εάν φθάσωμεν εις πόλεμον; Και μοί έλεγε τό 
Έπιτελεΐον, ότι δυνάμεθα νά εΐμεθα πεπεισμένοι κατά 
60%. Εννοείτε τώρα πώς ένας υπεύθυνος Κυβερνήτης 
μιας χώρας δεν ώφειλε νά σπεύδη εις πόλεμον, τού οποίου 
αί πιθανότητες 4 τής νίκης έχουν τόσον στενόν τό περι- 
θώριον». 

Ύπήρχεν όμως και άλλος κίνδυνος. Ύπήρχεν ό κίν¬ 
δυνος μήπως άναμιχθή ή Αυστρία εναντίον τής Σερβίας. 

«Αίσθάνεσθε, επομένως, λέγει πόσον επιβλητικόν 
ήτο εις τον ηγέτην τον Ιθύνοντα τάς τύχας τής χώρας 


κατά τήν εποχήν εκείνην νά προσπαθή νά άποφύγη έκ 
παντός τρόπου ένα πόλεμον, ό όποιος ήτο ένδεδειγμένον, 
ό όποιος ήτο βέβαιον σχεδόν όπως άπεδείχθη δυστυχώς 
έκ των υστέρων, ότι αργά ή γρήγορα θά έφερε γενικω- 
τέραν έπέμβασιν Ευρωπαϊκήν». 

Έν τούτοις ό Βουλγαρικός πόλεμος έγινε. Αλλά και 
πάλιν όταν παρουσιάσθη ή ευκαιρία νά σταματήσουν αί 
έχθροπραξίαι ό κ Βενιζέλος τον όποιον οί αντίπαλοί του 
κατηγορούν ώς αιμοχαρή, έπροσπάθησε νά έπωφεληθή 
τής ευκαιρίας. 

"Ητο ή εποχή πού ό βασιλεύς τής Βουλγαρίας έζή- 
τησε τήν έπέμβασιν τοϋ μακαρίτου βασιλέως Καρόλου 
τής Ρουμανίας νά σταματήσουν αί έχθροπραξίαι. Μόλις 
τό έμαθεν ό κ. Βενιζέλος συνέστησεν εις τον βασιλέα 
Κωνσταντίνον νά δεχθή τήν πρότασιν, διότι ή παράτα- 
σις τού πολέμου θά έφερε μεγάλας θυσίας, θά ήτο δε 
■δύσκολον νά φθάση ό Ελληνικός στρατός εϊς τήν Σόφιαν. 
Ό βασιλεύς Κωνσταντίνος ήρνήθη, άλλ’ έπειτα τά πράγ¬ 
ματα έδικαίωσαν τον κ. Βενιζέλον καί αί έχθροπραξίαι 
διεκόπησαν. 

Αυτός λοιπόν ήτο δ φοβερός καί τρομερός Βενιζέλος, 
ό ζητών αιωνίως πολέμους όπως ήθελον νά τον παρα¬ 
στήσουν οί αντίπαλοί του. Καί ό κ. Βενιζέλος προσθετει: 

« Αλλά, οί πολιτικοί αντίπαλοι ημών είμαι βέβαιος 
ότι δεν μάς έννοοϋν. Δεν εννοούν πώς δύναται νά συμβι¬ 
βάζεται αύτό τό πνεύμα τό διαλλακτικόν μετά τής στα- 
θεράς άποφάσεως νά μή θυσιασθή ποτέ κανέν ζωτικόν 

συμφέρον, χοΰ οποίου ή προστασία και ή ύπεράσπισις 
είναι δυνατή. (Ραγδαία χειροκροτήματα). 

« Οί αντίπαλοι ημών συγχίζουσι την έννοιαν τοΰ ψοφο- 
δεοΰς, τοΰ μικρόψυχου. Έάν έδειξα δλην την διαλλακτι¬ 
κότητα εις τάς κρίσιμους αύτάς περιστάσεις δεν έδίστασα, 
δταν ένεψανίσθησαν οί διωγμοί τοΰ Ελληνικού στοιχείου 
έν Τουρκία, δεν έδίστασα νά άποστείλω από τοΰ βήμα¬ 
τος τοΰτου προτελεσίγραφον προς την Τουρκίαν διά νά 
υποδείξω δτι, έάν δεν έπαυον οί διωγμοί, θά είχον πόλε¬ 
μον προς αυτήν διότι έπίστευον τότε, δτι ή Ελλάς, οΐα 
ήτο στρατιωτικώς καί με τό κΰρος τό Ευρωπαϊκόν τό 
όποιον ειχεν, ήτο εις θέσιν τότε νά όμιλήση προς την 
Τουρκίαν μέ την γλώσσαν μέ την οποίαν ώμίλησε καί μέ 
την οποίαν ποτέ δεν θά έσκέπτοντο τοΰ παρελθόντος οί 
άνθρωποι, δτι θά ήτο ή Ελλάς είς θέσιν νά όμιλήση. 
(Ενθουσιώδη χειροκροτήματα). 

«Καί δεν είναι ανάγκη βεβαίως νά εΐπω είς την Βου¬ 
λήν, δτι, έάν ώμίλησα τότε μέ τήν σταθεράν εκείνην 
γλώσσαν, δέν τό έπραξα έν στιγμή παραφοράς έν τή ρύμη 
τοΰ λόγου μου άπό τοΰ βήματος, αλλά μετά σκέψιν 
ώριμον καί κατόπιν μελέτης τοΰ στρατιωτικοΰ ζητήματος* 
διότι τότε οί στρατιωτικοί κύκλοι, οί όποιοι βραδύτερον 
ένεφάνισαν δλους τούς κινδύνους καθ’ οίασδήποτε κινή- 
σεως τής Ελλάδος, οί στρατιωτικοί κύκλοι ήσαν σύμφω¬ 
νοι δτι ήδυνάμεθα νά προκαλέσωμ.εν τον πόλεμον προς 
την Τουρκίαν, έφ’ δσον εί'χομεν διά των πολεμικών ημών 
πλοίων τήν υπεροπλίαν καί έπρεπε νά προλάβωμεν ημείς 


νά μή κατορθώση νά άποκτήση αυτήν ή Τουρκία. 'Κ 
σταθερά εκείνη γλώσσα έφερε τά άποτελέσματά της - δέν 
επέτυχε μόνον νά άνεχθή ή Τουρκία τά αντίποινα των 
οποίων έκάμαμεν χρήσιν έν Έλλάδι διά νά καλύψωμεν 
μέρος τών ζημιών, αί όποΐαι προήλθον είς τάς περιου¬ 
σίας τοΰ πληθυσμοΰ τοΰ Μικρασιατικού, αλλά περιωρί- 
σθη τό κακόν τότε καί ό Μέγας Βεζύρης έζήτησε νά 
συναντηθώ μεν διά νά αποπειραθώ μεν διευθέτησίν τινα 
τοΰ ζητήματος τήν όποιαν εϊμεθα διατεθειμένοι νά δεχθώ- 
μεν, παρέχοντες πάσαν ίκανοποίησιν είς τήν ευθιξίαν τοΰ 
Τουρκικού Κράτους καί σώζοντες τον πυρήνα καί τον 
καρπόν τών αληθώς έθνικών συμφερόντων». 

Είς αυτό τό σημεϊον ό κ. Βενιζέλος εισέρχεται είς τό 
ζήτημα τής Έλληνοσερβικής συνθήκης. 

«Δυστυχώς επήλθε τότε ό Ευρωπαϊκός πόλεμος, 
δστις δέν άφισε νά γείνη ή συνέντευξις εκείνη, είς τάς 
Βρνξέλλας, διότι μάς κατέλαβεν είς τό μέσον τοΰ ταξει- 
δίου. Έκεΐ έν Μονάχψ ευρισκόμενος έλαβον τήν εϊδησιν 
χοΰ τελεσιγράφου τοΰ Αυστριακού καί τής έκρήξεως τοΰ 
πολέμου μεταξύ Αυστρίας καί Σερβίας. Έκεΐ έλαβον 
καί τήν έρώτησιν έκ μέρους τοΰ κ. Πάσιτς περί της στά¬ 
σεως τήν οποίαν θά έτήρει ή Ελλάς απέναντι τοΰ Ευρω¬ 
παϊκού πολέμου. Είς τήν άπάντησιν, ή οποία είναι δημο¬ 
σιευμένη είς τήν Λευκήν Βίβλον, καί ές όλων τών εγγρά¬ 
φων τά όποια έκτοχε έχουσι δημοσιευθή, είσθε είς θεσιν 
νά κρίνετε πόσον σταθερά καί μονοκόματος ήτο ή πολι¬ 
τική ήμών έν προκειμένφ-.Έδηλώσαμεν άπό τής πρώτης 

στιγμής εις την Σερβίαν δτι δσον αφορά τον πόλεμον 
προς την Αυστρίαν, έχομεν ανάγκην εύρυτέρων πληρο¬ 
φοριών καί κατόπιν τούτου θά κρίνωμεν περ'ι τής άπαν- 
τήσεως, ή οποία θά δοθή, άποβλέποντες εις την αποτε¬ 
λεσματικήν συνδρομήν, δσον αφορά δε την έπίθεσιν τής 
Βουλγαρίας κατά τής Σερβίας θά εύρισκώμεθα παρά το 
πλευρδν τής συμμάχου, κρατούντες τον κοινόν αντίπα¬ 
λον εις θέσιν εύλαβείας». 

Άλλ’ ό κ. Βενιζέλος ήσθάνετο την ευθύνην την 
οποίαν άνελάμβανεν. Ό 'Έλλην πρωθυπουργός δεν άνη- 
σύχει τόσον διά τον πόλεμον, τον όποιον θά έκάμνομεν 
προς την Βουλγαρίαν, δσον έφοβεϊτο μήπως ή Βουλγα¬ 
ρία καί ή Τουρκία συνεννοηθοΰν μεταξύ των καί επω¬ 
φελούμενοι τού Ευρωπαϊκού πολέμου έπιπέσουν κατά 
τής Ελλάδος διά νά διανεμηθούν τά εδάφη της. 

« Καί δεν είναι εντροπή νά εϊπω, εξακολουθεί ό κ. 
Βενιζέλος, δτι διήλθον πολλάς -νύκτας κατά τάς οποίας ό· 
ύπνος έπήλθε βραδύτατα, διότι διαρκής ήτο ή ανησυχία 
τού πώς θά άντιμετωπίσωμεν τήν δυσχέρειαν, ή οποία 
έπήλθε καθ’ ημών μετά τού Ευρωπαϊκού πολέμου, 
δυσχέρειαν συνισταμένην είς τούτο, δτι ό μέν επίσημος 
σύμμαχος ημών, ή Σερβία, άπησχολημένη είς τον μεγά- 
λον Ευρωπαϊκόν πόλεμον ούσιαστικώς δεν ήτο είς θέσιν 
νά έπικουρήση ημάς σοβαρίδς είς ένδεχομένην Τουρκο- 
βουλγαρικήν έπίθεσιν καθ’ ημών, έτερον δέ Κράτος τό 
όποιον ύπεΐχεν, άν όχι τυπικάς, άλλ’ έθνικάς καί πραγ¬ 
ματικός υποχρεώσεις νά ένδιαφέρεται διά τήν συνθήκην 


τού Βουκουρεστίου ήτο καί έκείνο άπησχολημένον είς 
τον Ευρωπαϊκόν πόλεμον καί δεν ήτο δυνατόν νά έλπί- 
σωμεν δτι έν περιπτώσει ανάγκης θά έθεώρει δτι θίγον¬ 
ται ζωτικά συμψέροντά του διά νά μή έπιτρέψη τήν 
καθ’ ημών έπίθεσιν Βουλγαρίας καί Τουρκίας. Ένθυ- 
μεΐσθε, κύριοι, δτι άρχομένου τού πολέμου ή Γερμανία 
είχε πωλήση — δήθεν πωλήσει — είχε μετάβάλλη τήν 
σημαίαν τών πολεμικών πλοίων τού «Γκαΐμπεν» καί 
Μπρεσλάου», τά όποια κατώρθωσαν νά είσέλθουν είς 
τά στενά τών Δαρδανελλίων οπωσδήποτε ή Τουρκία 
διέθετε καί τήν δύναμιν αυτήν είς τον πόλεμον τον ναυ¬ 
τικόν, έφ’ όσον δέ ή κατάσχεσις τού «Σουλτάν Σελήμ» 
πλοίου τού όποιου έπρόκειτο νά γείνη τον Αύγουστον ή 
παράδοσις, δεν είχεν ακόμη ένεργηθή έκ μέρους τής 
Αγγλίας, ή ισορροπία τών δυνάμεων, τάς όποιας εΐχο- 
μεν κατορθώσει νά άσφαλίσωμεν διά τής άποκτήσευος 
τών δύο Αμερικανικών πλοίων, άνετρέπετο εντελώς 
καθ’ ήμών καί μετά δύο ή τρεις μήνας θά εύρισκώμεθα 
ένώπιον Τουρκίας ή οποία ναυτικώς θά ήτο πολύ ύπερ- 
τέρα ημών». 

Τήν 14 ή 15 Αύγουστου ό κ. Βενιζέλος έπεισε τον 
Βασιλέα Κωνσταντίνον νά δηλώση δτι αφού δεν ήτο 
δυνατή ή στρατιωτική συμμετοχή τής Ελλάδος είς τον 
διεξαγόμενον αγώνα ένεκα τού Βουλγαρικού κινδύνου, ή 
Ελλάς έθετε είς τήν διάθεσιν τής Άντάντ δλας τάς 
στρατιωτικός καί ναυτικός της δυνάμεις, άν ή Τουρκία 
έξέλθη είς πόλεμον. 

«Ποιος σώφρων Κυβερνήτης τής χώρας, λέγει ό κ. 
Βενιζέλος, θά έδίσταζε την στιγμήν εκείνην νά προβή εις 
τάς δηλοόσεις ταΰτας απέναντι των Δυνάμεων τής Συνεν- 
νοήσεως; Καί πρέπει νά σάς εϊπω, κύριοι, ίσως, ότι ή 
δήλωσις αΰτη έγένετο προ τής μάχης τοϋ Μάρνη, ή μάλλον 
έγένετο καθ ’ δν χρόνον διεξήγετο ή μάχη αύτη, ή οποία 
δεν ήτο γνωστή υπό τό όνομα τοΰτο, άλλα κατόπιν έγνώ· 
σθη ώς μάχη τοϋ Μάρνη, όταν ό Γερμανός είχε φθάση 
εις Κομπιένην. Έπέμενα δέ τότε νά κάμω τήν δήλωσιν 
αυτήν και να μή άναμείνω τό αποτέλεσμα τής μάχης 
εκείνης, διότι εΐπον ότι ακριβώς θέλω νά επιτύχω νά μή 
πιστεύσουν, εάν ή μάχη αυτή άπέβαινε κατά των Γερμα¬ 
νών, ότι έπήγα εις βοήθειαν τών νικητών, αλλά ήθέ- 
λησα να δείξω - ποιον είναι τό βαθύ αίσθημα τής χώρας 
καί τών κυβερνωντων αυτήν (χειροκροτήματα και ζητω- 
κρανγαί). Ποιον είναι τό βαθύ αίσθημα αυτής καί τών 
κυβερνητών αυτής περί τής αλληλεγγύης, περί τής συμ- 
πτωσεως τών συμφερόντων τών Ελληνικών προς τά 
ανατολικά ή τά Αίγαιοπελαγιτικά συμφέροντα τών δύο 
Δυτικών Δυνάμεων». 

Τήν δήλωσιν αυτήν τήν έκαμεν ό κ. Βενιζέλος διότι 
ήξευρεν ότι, άν ή Τουρκία λάβτ) μέρος εις τον πόλεμον, ή 
Ελλάς δεν ήτο δυνατόν νά μείνη ούδετέρα, διότι εΐχεν 
ένα εκκρεμή πόλεμόν διά τάς Νήσους τοϋ Αιγαίου πελά- 
γους, πόλεμον ό όποιος εΐχεν απλώς άναβληθή. 

Εκτός τούτου άν ή Τουρκία έλάμβανε μέρος εις τον 
πόλεμον χωρίς ημάς, άν μεν ένικοϋσεν ή Τουρκία θά 


έξερριζώνετο ό Ελληνισμός τής Μικράς Ασίας καί θά 
έχανα με τάς νήσους, άν δέ ενικάτο ή Τουρκία, θά έμοί- 
ραζαν οί νικηταί τήν Μ. Ασίαν, χωρίς φυσικά νά λά¬ 
βουν ύπ’ δψει τήν Ελλάδα. 

Αλλά κάμνων τήν δήλωσιν εκείνην προς τάς Δυνά¬ 
μεις τής Άντάντ ό κ. Βενιζέλος «πέβ/.επε καί εις τήν 
Βουλγαρίαν. 

«Ή Βουλγαρία, λέγει ό κ. Βενιζέλος, από τής πρώ¬ 
της στιγμής τοϋ πολέμου έφάνη, ότι εκτός όσων διέ- 
πραξε κολοσσιαίων σφαλμάτων, καί εύχομαι νά άποδει- 
χθή έκ τών πραγμάτων ότι διέπραξεν, έφ’ όσον δεν θά 
διέπραττε νέα κολοσσιαία σφάλματα, δεν ήδύνατο ή νά 
έξέλθη ηύξημένη έκ τοϋ πολέμου είτε εν συμμετοχή μετά 
τών Κεντρικών Αυτοκρατοριών, καί νίκη αυτών, οπότε 
θά ύπερεξογκοΰτο εις Βουλγαρίαν κολοσσιαίαν, ώς 
τήν βλέπομεν επί τοϋ χάρτου, τον όποιον έχει χαράξει 
αύτή, είτε έξερχομένη υπέρ τής Άντάντ καί πλουσιοπά¬ 
ροχους άμειβομένη παρ’ αυτής εις βάρος τής Σερβίας καί 
τής Τουρκίας, είτε καί μένουσα ούδετέρα, οπότε θά έξη- 
σφάλιζεν επιτυχίας προς τό Σερβικόν μέρος, διότι η 
Σερβία έδιδεν ανέκαθεν τήν άριστεράν όχθην τοΰ Βαρ- 
δάρ, καί επιτυχίας κατά τής Τουρκίας εν περιπτώσει 
νίκης τής Τριπλής Συνεννοήσεως- . 

Ποια ήσαν τ’ αποτελέσματα τής δηλώσεως τοΰ κ. 
Βενιζέλου ; Μάς τό λέγει ό ίδιος. «Μόλις αί Δυνάμεις τής 
Άντάντ έλαβον τήν δήλωσιν ότι ή Ελλάς τάσσεται εις 
τό πλευράν των, πριν ή ακόμη ή Τουρκία έξέλθη τής 

ούδετεροτητος διά νά λάβη μέρος εις τον πόλεμον προς 
τάς Δυνάμεις τής Συνεννοήσεως, ή Αγγλική Κυβέρνη- 
σις μο'ι έδήλου ότι ό Αγγλικός στόλος δεν θά έπιτρέψη 
εις τον Τουρκικόν νά έξέλθη των Δαρδανελλίων και εάν 
έπρόκειτο είδικώς νά έπιτεθή κατά τής Ελλάδος ( χειρο¬ 
κροτήματα παρατεταμένα καί φρενιτιώδεις ζητωκραυγαί). 

«Οί σήμερον ψυχρώς κρίνοντες τά πράγματα μετά τήν 
τροπήν τήν όποιαν έλαβον θά αποδίδουν μικράν σημα¬ 
σίαν περί αυτών. Καί τί σημαίνει; θά λέγουν. Μήπως, 
εκινδυνεύσαμεν άπό τους Τούρκους διαρκοΰντος τοϋ 
πολέμου; Αλλά μεταφερθήτε εις τήν εποχήν ή οποία 
μάς απασχολεί, ϊνα ίδήτε τί πολιτική επιτυχία ήτο ή έπι- 
τευχθεϊσα τότε διά τής δηλώσεως τής Αγγλικής Κυβερ- 
νήσεως, ήτις μάς έπέτρεψε νά εϊμεθα ήσυχοι καί νά μή 
φοβούμεθα εκ τής Τουρκικής υπεροπλίας, οΰτε μετά τήν 
άφιξιν τοϋ «Σουλτάν Σελήμ», άφοϋ ή Αγγλία έδήλου 
ότι δεν θά έπιτρέψη έξοδον έκ των Δαρδανελλίων όχι εις 
έπιχείρησιν κατά τής Άντάντ αλλά κατά τής Ελλάδος. 

«Αλλά διά τής πολιτικής μου αυτής, διά τής δηλώ- 
σεώς μου αυτής προς τάς Δυνάμεις τής Συνεννοήσεως 
έπέτυχον ολίγον βραδΰτερον εις εν άλλο πολύτιμον υπέρ 
τής Ελλάδος πλεονέκτημα, τό όποιον ανάξιοι διάδοχοι 
ημών έθυσίασαν. Έπέτυχον, κύριοι, τή συναινέσει τών 
Τριών Προστατίδων Δυνάμεων τής Συνεννοήσεως καί 
τής Ιταλίας ακόμη, τήν ανακατάληψήν τής Β. Ηπείρου 
διά τοϋ Ελληνικού στρατού μέ τήν συμφωνίαν ότι εκεί¬ 
νος θά μετέβαινεν ύφ’ ους όρους μετέβαινον καί οί Ιτα¬ 


λοί εις Αυλώνα διά νά λυθή τό ζήτημα τής Ηπείρου 
καί τής Αλβανίας έκτοτε. (Χειροκροτήματα και εττευ- 
φημίαι). 

«Οί διάδοχοί μας ήθέλησαν καί τήν επιτυχίαν αυτήν 
νά έκμεταλλευθώσιν όταν, κληθέντες εις τήν Αρχήν 
κατ’ Αύγουστον τοϋ 1915 ήδυνήθησαν διά τών εκλογών 
τοϋ 1916 νά είσαγάγωσιν είς τήν αίθουσαν ταύτην τούς, 
βουλευτάς τής Β. Ηπείρου. Καί έδήλου ό Πρόεδρος τής 
Κυβερνήσεως τής εποχής εκείνης, έδήλου ότι τό Βορειοη- 
πειρωτικόν ζήτημα είνε λελυμένον καί ή Ιταλία αναγνω¬ 
ρίζει τήν λύσιν αυτήν υπέρ τής Ελλάδος. Καί έλεγε τούτο 
ΐνα άναγκασθή μετά 48 ώρας προσκαλούμενος άπό τον 
πρεσβευτήν τής Ιταλίας νά τώ εϊπη ότι τό ζήτημα μένει 
εκκρεμές». 

Καί τέλος Ιδού καί τρίτον άκόμη αποτέλεσμα τών 
δηλώσεων έκείνων, τό όποιον δεν έγνωρίζαμεν ώς τώρα. 
Μάς προσεφέρθη ή Κύπρος. 

«Χωρίς νά έχω, λέγει ό κ. Βενιζέλος, οΰδεμίαν ρητήν 
δήλωσιν, χωρίς νά έχω ούδένα υπαινιγμόν, διά τής πολι¬ 
τικής διαισθήσεως έγνώριζα, ήμην βέβαιος, ήμην πεπει¬ 
σμένος ότι μέ τήν πολιτικήν, τήν οποίαν ήκολούθουν, θά 
είχα είς τό τέλος τού πολέμου καί άλλο τμήμα τοϋ Ελλη¬ 
νισμού πολυτιμότατον. Τήν Κύπρον, ή οποία θά ήόύνατο 
νά ισοστάθμιση έν πολλώ ή μικρω μέτριο τήν αΰςησιν 
τήν οποίαν έβλεπα έρχομένην, τήν αΰξησιν τής Βουλγα¬ 
ρίας. "Οτι δέ αί προβλέψεις μου καί αί πεποιθήσεις μου 
δεν ήσαν πεπλανημέναι άπεδείχθη μετ’ ολίγον βραδύ- 

τερον, οτε μας προσεφερθη ή Κύπρος καί την άπέ- 
κοουσαν οί Κυβερνοσωτήρες τής εποχής εκείνης. (Χειρο¬ 
κροτήματα ραγδαία )». 

Ούτε ή προσφορά τής Ελληνικότατης νήσου δεν 
είχε πείση τους ανθρώπους εκείνους νά παραιτήσουν'τήν 
αντεθνικήν καί προδοτικήν πολιτικήν των. 


Ο Βασιλεύς έντός μιας ώρας μεταβάλλει γνώμην. — Δεν 
ύ'έλει νά πολεμήαη με την Τουρκίαν. —Τδ έπειαόδιον 
τον ναυάρχου Κάρρ.—Τδ Έπιτελεϊον χάμνει πολιτικήν. 

Καί εξακολουθεί τάς αποκαλύψεις του δ κ. Βενιζέλος. 
Τήν δήλωσιν προς τήν Άντάντ δτι τίθεται είς τό 
πλευρον της την είχε κάμει μέ τήν συγκατάθεσιν τοΰ 
Βασίλειος. Μόλις δμως έφυγεν ό κ. Βενιζελος παρουσία- 
σθΐ| είς τον Βασιλέα δ Γεώργιος Στρέΐτ. Καί ό Βασιλεύς 
ήλλαξεν αμέσως γνώμην. 

Μετά πέντε ή έξ ημέρας ό Βασιλεύς τής Αγγλίας 
«τηλεγραφεί είς τον Βασιλέα Κωνσταντίνον ευχαριστών 
αυτόν δια τας δηλ,ωσεις τής Ελλάδος. Ταύτοχρόνως 
ειδοποιείτο οτι το Αγγλικόν ναυαρχεΐον άνέθετεν είς τον 
ναύαρχον Κάρρ νά συνεννοηθή μέ τό Ελληνικόν έπιτε¬ 
λεΐον περί άποβάσεως είς τήν Κσλλίπολιν. 

"Οτε δ κ. Κάρρ μετέβαινε νά ΐδη τον Βασιλέα, νά 
τον παρακάλεση νά τον θέση είς επαφήν μετά τοΰ Έπι- 
λείου, έμάνθανεν άπό τον Βασιλέα : «Διατί δλα αυτά ; 


Έγώ δεν έχω κανένα λόγον νά κάμω πόλεμον κατά τής 
Τουρκίας». Προσέθετεν δμως προς τον ναύαρχον Κάρρ, 
δ τότε Βασιλεύς, δ έκπτωτος Βασιλεύς: «Ξέρεις βέβαια 
δτι δ κ. Βενιζέλος μοϋ είχεν εϊπεΐ δΓ αυτά τα πράγματα καί 
επιμένει, άλλ’ είς ένα πράγμα έγώ είμαι σύμφωνος· άν ή 
Τουρκία μάς κάμη πόλεμον καί θελιήσετε σείς νά μάς 
βοηθήσετε, έγώ θά δεχθώ νά μέ βοηθήσετε». Δεν είναι 
υπερβολή, αυτό τό όποιον δ κ. Βενιζέλος είπε. Προκύ¬ 
πτει έξ αυτής τής έπιστολής τήν όποιαν ήναγκάσθη νά 
$ άπευθύνη προς τον τότε Βασιλέα "Οταν δέ ό ναύαρχος 
Κάρρ είπε προς τον Βασιλέα : «Θέλετε νά τά ανακοινώσω 
αυτά είς τήν Κυβέρνησίν μου;». Ό Βασιλεύς άπήντησε: 
«Σάς έξουσιοδοτώ νά τά άνακοινώσητε είς άπάντησιν 
προς τήν Κυβέρνησίν σας, άλλά πρέπει νά έχετε ύπ’ δψιν 
σας — τό ένεθυμεΐτο ακόμη τότε δτι ήτο Συνταγματικός 
αρχών, ή εποχή τών Σωτήρων δεν είχε φθάσει ακόμη— 
-δτι βεβαίως θά περάσητε νά εϊδητε τον πρωθυπουργόν 
διά νά σάς έγκρίνη τό τηλεγράφημα, διότι δεν εϊμπορεϊ 
νά σταλ,ή άνευ τής έγκρίσεώς του τό τηλεγράφημα». 

Δηλαδή μέ άλλα λόγια ό Βασιλεύς Κοονσταντΐνος 
έλεγεν είς τάς Δυνάμεις: 

— Μόνον άν ή Τουρκία μάς κάμη πόλεμον καί θελ.ή- 
σετε νά μάς βοηθήσετε σάς κάμνω τήν τιμήν νά έλθω 
μαζή σας. 

"Οταν έμαθε τήν έξαφνικήν καί άπίστευτον μεταβο¬ 
λήν τής γνώμης τοΰ Βασιλέως δ κ. Βενιζέλος, τοΰ άπηύ- 

θυνε την επιστολήν υπό ημερομηνίαν 25 Αύγουστου 
1914 εις την όποιαν τοϋ έγραφε : 

«Μετά τάς κατ’ εξονσιοδότησιν τής Ύμ. Μεγα- 
λειότητος γενομένας έκ μέρους μου δηλώσεις προς τούς 
■αντιπροσώπους τής Τριπλής Συνεννοήσεως και τ’ άνταλ- 
λαγέντα μεταξύ τοΰ Βασιλέως τής Αγγλίας καί τής Ύμ. 
Μεγαλειότητος τηλεγραφήματα δεν νομίζω δτι ή σημε¬ 
ρινή άπάντησις Υμών εις τό νέον διάβημα τής Αγγλικής 
Κυβερνήσεως, ήδύνατο να είναι δτι ή Ελλάς άρνεΐται 
νά πολεμήση κατά τής Τουρκίας έφ’δσον ή Τουρκία δεν ^ 
ύπιτεθή κατ’ αυτής. 

:>Όπως εϊχον τήν τιμήν νά εΐπω είς τήν 'Υμ. Μεγα¬ 
λειότητα δεν είναι δυνατόν βεβαίως νά άχθώμεν είς επι¬ 
θετικόν πόλεμον κατά τής Τουρκίας έφ’ δσον δεν έχομεν 
ύξησφαλισμένην τήν σύμπραξιν τής Βουλγαρίας ή τήν 
απόλυτον τουλάχιστον ουδετερότητα. Αλλά τό νά δηλώ- 
μεν δτι έν ούδεμια περιπτώσει, ουδέ καί τής προΰπο- 
θέσεως ταύτης υπαρχούσης, εΐμεθα διατεθειμένοι νά 
πολεμήσωμεν τήν Τουρκίαν, πριν ή αΰτη μάς έπιτεθή, 
ποΰτο άντίκειται προφανώς είς τά καλώς εννοούμενα συμ¬ 
φέροντα τοΰ έθνους. 

»Διότι δεν πρέπει- νά πλανώμεθα. Ή Τουρκία διε¬ 
ξάγει προ πολλοΰ καθ ημών πόλεμον άκήρυκτον». 

Και προσεθετε η επιστολή: « Εκείνο δπερ συγχύζει τά 
πράγματα καί γεννά έν τώ πνεύματι τής Ύμ. Μεγαλειό- 
τητος ..και τοΰ κ.Στρείτ τάσεις αντιθέτους προς τμς ύπ’ 


έμοΰ ύποστηριζομένας είναι ή επιθυμία νά μη δναα¬ 
ρεστή σω μεν τήν Γερμανίαν ». 

«Ή Γερμανία — δπιος δεν άπέκρυψεν έν Άθήναις 
ό πρεσβευτής της—έν αρμονία προς τάς σκέψεις τής 
Αυστρίας, προτίθεται άν ή έπικράτησις αυτής έν τώ 
πολέμω είναι πλήρης νά δη μιουργήση μεγάλην Βουλ¬ 
γαρίαν έκτεινομένην μέχρι τής Ά δριατικής ΐνα 
χρησιμοποίηση αυτήν κατά τοΰ Σλαυϊσμοΰ μετά 
τήν πρόσφατον Γερμανικήν άνακάλυψιν δτι οί Βούλ¬ 
γαροι δεν είνε Σλαΰοι αλλά Τάρταροι». 

Καί ή έπιστολή έτελείωνε μέ τήν υποβολήν τής παραι- 
τήσεως τοΰ κ. Βενιζέλου καί με τήν εξής φράσιν. «Διατί 
λοιπόν νά δειχθώμεν ευλαβείς προς τήν Δύναμιν ήχις 
αποβλέπει είς τήν διά παντός τρόπου ένίσχυσιν τών δύο 
κυριωτάτων εχθρών τοΰ Ελληνισμού —τών Βουλγάρων 
καί τών Τούρκων — καί όχι προς τάς Δυνάμεις αί όποΐαι 
«δημιούργησαν τήν Ελλάδα καί άν προσβληθώμεν υπό 
τής Τουρκίας θά μάς βοηθήσουν ;» 

Ή παραίτησις δεν έγινε δεκτή καί ό ναύαρχος Κάρρ 
εστάλη είς τό Έπιτελεϊον διά νά συνεννοηθή διά τήν 
ύπόθεσιν τών Δαρδανελλίων. Αλλά ό Βασιλεύς καί τό 
Έπιτελεϊον έδέχοντο τήν συνεννόησιν μέ τήν άπόφασιν 
νά εμπαίζουν τον ναύαρχον Κάρρ καί νά μή επιχειρήσουν 
τίποτε είς τά άαρδανέλλια! 

Καί έξακολουθεΐ ό κ. Βενιζέλος : 

«Βραδύτερον ολίγον ειχον κατορθώσει νά έκμαιεύσω 
τήν άναγνώρισιν τών δικαιωμάτων τοΰ Έλληνισμοΰ επί 

τής Δυτικής Μικράς Ασίας. Καί δεν θά εϊπω, κύριοι, 
υπερβολήν εάν σάς βεβαιοόσω δτι ή ήμερα καθ’ ήν έλα- 
βον την άνακοίνωσιν τοϋ Σερ Έδουαρδ Γκρέϋ, όμι- 
λοΰντος περί εδαφικών παραχωρήσεων σπουδαιότατων 
εις τάς άκτάς τής Μικράς Ασίας, ή ήμερα εκείνη ήτο δι’ 
εμέ ήμερα χαράς καί ούχί μικρότερα τής ήμέρας τής υπο¬ 
γραφής τής Συνθήκης τοϋ Βουκουρεστίου - διότι, άν την 
Συνθήκην αυτήν προεξοφλούν αί διαπραγματεύσεις, τό 
τελευταιον τοΰτο έπήρχετο τήν στιγμήν εκείνην δλως 
άπροσδοκητως καί δι’ εμέ. Καί εις εμέ ό όποιος γνω¬ 
ρίζω ποία ήτο ή Ελλάς δχι στρατιωτικώς μόνον, αλλά, 
ποία ήτο κυρίως ψυχικώς έν τή άντιλήψει των Κυβερνη¬ 
τών αυτής, δταν προ 3—4 μόλις ετών είχον έλθτ) εγώ 
ίνα άναλάβω τήν Κυβέρνησιν τής χώρας, δσοι έγνώριζον 
εκείνα, έ'βλεπον ποιον ήτο τό καταπληκτικόν άλμα, το 
όποιον είχε συντελεσθή εις τό βραχύ αυτό διάστημα τον 
χρονου, ώστε να φθάση ή μικρά ακόμη Ελλάς, ή τόσον 
περιφρονημένη Ελλάς, νά καταλάβη θέσιν Δυνάμεως. 
ισοτίμου προς τάς Μεγάλας Δυνάμεις έν τή ρυθμίσει τής 
τύχης τής Τουρκίας, ή οποία θίπετέλεσε τό μήλον τής έρι- 
δος επί αιώνας μεταξύ των Ευρωπαϊκών Δυνάμεων». 

Μετ’ ολίγον έγένετο ή πρώτη έπίθεσις κατά τών Δαρ- 
δανελλίων. 

« Ένόησα δτι ή έπιχείρησις τών Δαρδανελλίων ειχεν 
ανάγκην άποβατικοΰ στρατού, έφαίνετο δέ δτι ό άποβα- 
τικός στρατός δεν ήτό πρόχειρος εις τήν διάθεσιν τοϋ 
ενεργοϋντος στολου. Τον αποβατίκον δθεν τούτον στρα¬ 


τόν έπρότεινα είς τό Στέμμα τότε νά παράσχη ή Ελλάς. 
Καί έξήτησα δπως έπιστρατεύσοτμεν έν σώμα στρατού 
καί άποστείλωμεν αυτό είς Δαρδανέλλια καί μετάσχωμεν 
τοϋ περαιτέρω πολέμου προς τήν Τουρκίαν διά τής έπι- 
χειρησειος αυτής τών Δαρδανελλίων, τών περαιτέρω άνη- 
κόντων εις τάς Δυνάμεις, τό όποιον δεν άπέκ/.ειε καί 
υστέραν συμμετοχήν ήμών είς τον πόλεμον, εάν ή έπι- 
χείρησις αυτή παρέσυρε τήν Βουλγαρίαν προς τό μέρος 
τής Συνεννοήσεοος, διότι καί μέ δλον τό δάνειον τών 500 
εκατομμυρίων τό συνομολογηθέν έν Βερολίνω, ή Βουλ¬ 
γαρία ήτο ικανή νά καταπροδώση τούς τότε φίλους της 
καί στραφή μέ τό μέρος εκείνων, οί όποιοι θά τή ύπέ- 
σχοντο μεγαλείτερα ωφελήματα. Κατά τής έπιχειρήσεως 
ταύτης, κατά τής πολιτικής ταύτης ένεφανίσθη πολέμιον 
το Επιτελεΐον Τό Έπιτελειον, τό όποιον εξυπηρετεί 
Γερμανικήν καθαρώς πολιτικήν, τό Έπιτελειον, τό όποιον 
εύρίσκετο εκεί διά νά ματαιώνη κάθε προσπάθειαν οίασ- 
δήποτε Κυβερνήσεοίς, διά τής όποιας θά ήδύνατο ή Ελλάς 
νά εύρεθή αντιμέτωπος προς τήν Γερμανίαν. Τό Έπιτε- 
λεΐον άντετάχθη κατά τής έπιχειρήσεως αυτής, δχι μόνον 
διά στρατιωτικούς λόγους αλλά καί διά λόγους πολιτι¬ 
κούς, λέγον, τί μάς ελκύει προς τήν Μικράν Ασίαν, τί 
εχομεν νά κάμωμεν εκεί; Μέχρις αυτού τού σημείου 
έφθασεν ή Γερμανική πολιτική τού Επιτελείου, ώστε νά 
άρνήται ολόκληρον τήν ύπόστασιν ήμών τήν εθνικήν. 
Τά έπιχειρήματα αύτά σάς τά αναφέρω διότι θά ήδΰνα- 
'σθε νά ύποπτεύετε δτι αύτά άφεώρων τά στρατιωτικά 

ζητήματα και οι άνθρωποι αύτοί ήδύναντο νά είνε καλής 
πίστεως, άλλα μέ χά στρατιωτικά επιχειρήματα έφέροντο 
καί τά πολιτικά επιχειρήματα, ώστε δεν είναι δυνατόν 
δσον καί άν θέλη τις νά τούς δικαιολογήση». 

Μέ δλην την άντίδρασιν τοϋ Έπιτε?.είου δταν δ κ. 
Βενιζέλος παρουσίασεν εις τον Βασιλέα τό τρίτον υπό¬ 
μνημα — τό όποιον δεν επιτρέπεται νά δημοσιευθή 
ακόμη—ό Βασιλεύς έπείσθη καί είπε: 

—Καλά λοιπόν ! Εις τό όνομα τοϋ Θεού ! 

Αλλά μόλις έβγήκε από τό Βασιλικόν γραφεΐον ό κ. 
Βενιζέλος παρουσιάσθη εις αυτόν ό Επιτελάρχης κ. 
Μεταξάς καί τοϋ έδωκε ένα φάκελλον λέγων : 

—Έγώ δεν εγκρίνω την πολιτικήν την όποιαν άπο- 
φασίζετε καί παραιτούμαι. 

Κατάπληκτος ό κ. Βενιζέλος διά τό θάρρος τοϋ Επι¬ 
τελάρχου νά έπικρίνη την πολιτικήν Κυβερνήσεως έννόη- 
σεν αμέσωςτί συνέβαινε. Τό Έπιτελεΐον έκαμνε πολιτικήν 
ιδικήν του. 


ΟΛΟΙ ΟΙ ΑΡΧΗΓΟΙ ΣΥΜΦΩΝΟΙ 


Τό Συμβούλιον τοϋ Στέμματος. — Τί εΐπεν δ κ. Ράλλης και 
ό Θεοτόκης. — « Τολμήσατε, τολμήσατε/».—Πώς ·&ά 
ενοισκώμε·9·α πρό τής Κωνσταντινουπόλεως.— 3 Επίσημα 
τηλεγραφήματα άποδεικνύονζα δτι οί Τούρκοι ήσαν 
έτοιμοι νά φύγουν. — Τά άποτελέσ ματα. — Τό ζήτημα 
τής Κωνσταντινουπόλεως. — "Ενα δεύτερον 'Ελληνικόν 
Κράτος. 

Έγραψεν αμέσως εις τον Βασιλέα ζητών νά συγ- 
κληθή Συμβούλιον τοϋ Στέμματος άπό δλους τούς 
πρφην πρωθυπουργούς. Τό Συμβούλιον συνήλθεν. 

Ό κ. Ράλλης καί ό κ. Δραγούμης συτεφώνησαν μέ 
τον κ. Βενιζέλον εις τό ζήτημα τής Καλλιπόλεως. Ό 
Θεοτόκης έπρότεινε νά άκουσθή καί ό επιτελάρχης 
Δούσμανης, 

Ό κ. Βενιζέλος θέλων ν’ άφαιρέση καί τά τελευταία 
προσχήματα άπό τούς αντιπάλους του είπε : 

— Κύριοι ζητώ μίαν μόνον Μεραρχίαν διά νά μετά- 
σχη ή Ελλάς τής έπιχειρήσεως αυτής. 

Τότε ό Θεοτόκης είπεν δτι ή ίδική του πολιτική — ή 
ψιλογερμανική— δεν ήτο δυνατόν νά έφαρμοσθή πλέον, 
διότι τάς ιδέας του δεν άσπάζεται ό Ελληνικός λαός. 

Ό δέ κ. Ράλλης στραφείς προς τον κ. Βενιζέλον 
τοΰ είπε: 

— Κύριε πρωθυπουργέ, έχετε καθήκον νά προχω¬ 
ρήσετε Εις δέ τον Βασιλέα είπε : 

— Τολμήσατε, Μεγαλειότατε, τολμήσατε ! 

Ενθυμείται ό Ελληνικός λαός μέ πόσας ειρωνείας 
καί μέ πόσα ψεύδη έδημοσιεύθησαν εις τάς εφημερίδας 
τά άναφερόμενα εις την εκστρατείαν τής Καλλιπόλεως. 
Έν τρύτοις από την ειδικήν έκθεσιν περί τής εκστρατείας 
αυτής ή οποία κατετέθη εις την Αγγλικήν Βουλήν άπο- 
δεικνύεται όπως ειπεν ό κ. Βενιζε'λος δτι, «εάν ή Ελλάς 
ήκολούθει, εάν ό έκπτωτος βασιλεύς ήκολούθει τήν πολι¬ 
τικήν ήν είχε καθήκον νά άκολουθήση όχι απλώς διότι 
τήν ένεδείκνυεν ή κυβέρνησις τήςπλειοψηφίας τής Χώρας, 
αλλά καί οί άλλοι πολιτικοί άνδρες τής Ελλάδος, ώστε 
νά μήν είναι δυνατόν καλόπίστως νά ίσχυρισθή δτι ένε- 
δοίαζε προ τοΰ Δημοσίου φρονήματος τής Χώρας, εάν 
ήκολούθει τήν πολιτικήν αυτήν καί δεν έγίνετο δργανον 
τής Γερμανικής πολιτικής ό Μεταξάς, ΐνα ύποβάλη τήν 
παραίτησίν του καί δημιουργήση τούς στιγμιαίους εκεί¬ 
νους ενδοιασμούς, καί αν άπεδέχετο σώμα στρατού ή καί 
μεραρχίαν ακόμη έν τελεί, ή κατάληψις τής Καλλιπό- 
κεο^ς θά ήτο τό εύκολώτερον στρατιωτικόν κατόρθωμα, 
θά ευρισκώμεθα δέ μετά πέντε ημέρας από τού διατάγ¬ 
ματος τής επιστρατεύσεως μέ έπιστρατευμένον τό σώμα 
στρατού, τού όποιου έζήτουν τήν έπιστράτευσιν, καί μετά 
αλλας εννεα ημέρας με το πλήθος τών μέσων τά όποια 

διαθέτομεν ημείς καί οί Σύμμαχοι, μέ τό σώμα αυτό τού 
στρατού, είτε καί τήν μεραρχίαν, επί τής χερσονήσου τής 
Καλλιπόλεως, ευρισκόμενης αφυλάκτου, άφρουρήτου. 
άνοχυρώτου. 

Καί εξακολουθεί ό κ. Βενιζέλος : 

«Εις τήν χερσόνησον τής Ιναλλιπόλειος θά εύρίσκετο 
ό ελληνικός στρατός περί τό τέλος τού Φεβρουάριου 1915 
κατά τήν ίδικήν μας χρονολογίαν, καί άποδεικνύεται έκ 
τής έκθέσεως τής Αγγλικής, δτι ενα μήνα ολόκληρον 
βραδύτερον έγένετο ή όχύρωσις τής Καλλιπόλεως, ή 
οποία ήρξατο κατά τήν (Ο ν Μαρτίου, σοβαριοτερον, 
επί τών επιθέσεων τοΰ Στόλου, καί ήρχισε νά άποδίδη 
αποτελέσματα 

«Εκείνο τό όποιον δέν κατωρθώθη ύστερον άπό 
100.000 καί 200.000 στρατού απέναντι όχυροόσεως 
γενομένης υπό τής Γερμανικής Στρατιωτικής τέχνης, 
τούτο όχι κατορθωτόν απλώς ήτο, αλλά παιχνίδι διά τον 
Ελληνικόν στρατόν κατά τάς πρώτας ημέρας, κατά τον 
πρώτον χρόνον, οπότε όξέως διέγνωσα τά πράγματα καί 
συνεβούλευσα τήν έπιχείρησιν εκείνην. 

«Έάν ή επιχείρησις εκείνη δέν έματαιοΰτο θά εύρι- 
σκώμεθα εις τήν Χερσόνησον τής Καλλιπόλεως περί τά 
τέλη Φεβρουάριου ή άρχάς Μαρτίου. Αλλά προ τής 
παρελεύσεως 10 — 15 ημερών μέρος τού στρατού τής Καλ¬ 
λιπόλεως, έάν μετέβαινεν ιδίως σώμα στρατού, θά εύρί¬ 
σκετο εις Κωνσταντινούπολην έγκαταλελειμμένην παρά 
τών Τούρκων. (Χειροκροτήματα παρατεταμμένα). 

«Κύριοι,, εννοείτε εις τούς πολέμους τίνα σήμα- | 
σίαν έχει ό αιφνιδιασμός. Έάν ό πρώην Βασιλεύς δεν ; 
έδείκνυε απροθυμίαν, όπως μελετηθή ή έπιχείρησις των 
Δαρδανελλίων ήδη από τοΰ Αύγοΰστου, έάν δ Βασιλεύς 
καί το Έπιτελεΐον του δέν παρεϊχον άφορμάς εις τάς 
Δυνάμεις τής Συνεννοήσεως νά έχωσιν ύπόπτως προς 
αυτούς από τής εποχής εκείνης, διότι άλλως τε ήτο πάν¬ 
δημον μυστικόν ότι οί στρατιωτικοί ακόλουθοι τής Γερ¬ 
μανίας καί τής Βουλγαρίας από τής αρχής τοΰ πολέμου | 
έποιοΰντο τάς διατριβάς, 'ίνα τό εΐπω εις την καθαρεύου- ί 
σαν, είς τό Έπιτελεΐον, πράγμα όπερ έξένιζε τούς άλλους, \ 
καί έάν δέν έπήρχοντο καί οί λόγοι τοΰ Βασιλέως πρός | 
τον Κάρρ, τοΰθ’ όπερ ηύξησε την δυσπιστίαν, διότι ένφ 
κατ’ Αύγουστον μάς έζήτουν νά μελετήσωμεν άπό κοινού 
την έπιχείρησιν των Δαρδανελλίων, τον Φεβρουάριον 
καί τον Μάρτιον την έπεχείρουν με στρατεύματα ίδικά | 
των, χωρίς ν’άπευθυνθοϋν πρός ημάς διά νά μάς ζητή¬ 
σουν στρατεύματα καί τούτο διότι δέν μάς πιστεύουν, 
μήπως τό προαναγγείλωμεν καί αυτό είς τούς εχθρούς· 
άν λοιπόν όλα ταύτα δέν ένεφίλοχώρουν, έάν άπό 
τής αρχής ή έγκαινιασθεΐσα πολιτική τοΰ κόμματος των 
Φιλελευθέρων έφηρμόζετο είλικρινώς υπό όλων των 
παραγόντων, ποιον θά ήτο τό αποτέλεσμα ; "Οτι ή έπι- 
χείρησις τών Δαρδανελλίων θά έμελετάτο εν πλήρει 
μυστικότητι καί ότι προτοΰ γίνη καί ή πρώτη έπίθεσις \ 
εκεί κατά τών εξωτερικών φρουρίων τών Δαρδανελλίων, ί 
μίαν άίφνιδίαν χαραυγήν θά εύρίσκετο ό Ελληνικός * 


στρατός αποβιβαζόμενος είς Καλλίπολιν, όπου θά ευρι- 
σκεν είς όλην τήν έκτασιν τής Καλλιπόλεως δύναμιν 
6,000 μόνον Τουρκικού Στρατού, όχι συγκεντρωμένου, 
αλλά είς τά διάφορα φρούρια! Εννοείται δέ τήν έντύ- 
πωσιν, ή οποία θά παρήγετο είς Κωνσταντινούπολή. 
Δέν θέλο 3 νά εϊπω ότι άπό στρατιωτικής άπόψεως θά 
ήδύνατο νά πέση ή Καλλίπολις καί ή Κωνσταντινούπολή 
νά κρατηθή υπό τής Τουρκίας. Άλλ’ είμαι βέβαιος ότι ή 
κατάληψις τής Καλλιπόλεως θά έφερε τήν έκχένωσιν 
τής Κωνσταντινουπόλεως καί τήν υπογραφήν τής ειρήνης 
μετά τής Τουρκίας τήν εποχήν εκείνην, έάν ήτο δυνατή 
ή υπογραφή ειρήνης. Διότι, κύριοι, δέν είχα ανάγκην 
παρά νά σάς ανακοινώσω ολίγα τηλεγραφήματα τής 
εποχής εκείνης, συγχρόνως ακριβώς μέ τήν πρώτην έπί- 
θεσιν κατά τών εξωτερικών φρουρίων τών Δαρδανελλίων 
καί τάς ειδήσεις αί όποΐαι έστέλλοντο είς τήν Κωνσταν¬ 
τινούπολή ότι ή Ελλάς σκέπτεται νά μετάσχη καί νά 
άποστείλη στρατόν». 

"Ολα δέ αυτά δέν είναι λόγια. Άπαδεικνύονται 
δΓ επισήμων τηλεγραφημάτων. 

Ιδού τί έτηλεγραφούσαν οί επίσημοι αντιπρόσωποι 
τού Βασιλέως καί τής Κυβερνήσεως άπδ τήν Κων¬ 
σταντινούπολην, άπο την Φιλιππουπολιν και απο την 
Σόφιαν. 



Άριθ. 1726 
(Έμπ ιστευζιχόν) 

Έν Πέρα, τη 14 Φεβρουάριο.» 1915. 

'Υπουργεΐον Εξωτερικών. 

Τουρκικαι καί Γερμανικοί Τράπεζαι εΐδοποιήθησαν 
μεταφέρωσι χρυσόν εις Ικόνιον. Μεταφορά ήρξατο ήδη. 
Μεταψέρουσιν ώσαύτως αρχεία 

(Ύπ.) ΤΣΑΜΑΔΟΣ 


Κρυπτογραφικόν τηλεγράφημα 

Εκ Πέραν , τη 16 Φεβρουάριου 1915, ώρα 10 μ. μ. 

Ελήφθη ή άπόφασις νά έγκαταλειορθή ή Κιονσταν- 
τινούπολις· ή ήμερα άναχωρήσεως δεν ώρίσΰη. Ό πρε¬ 
σβευτής τών Ηνωμένων Πολιτειών μρί άνεκοίνωσεν ότι 
άα παραμείνη ενταύθα και ότι ό πρεσβευτής τής 
Αυστροουγγαρίας καί ό πρεσβευτής τής Γερμανίας δεν 
θά έγκαταλείψωσι τήν Κωνσταντινούπολιν είμή μετά 
των Ίουρκικών σρατευμάτων. Μέ πληροφοροϋσιν ότι 
Σύνδεσμος « Ενωσις - Πρόοδος» έν σημερινή συνεδρία 
απεφάσισεν άντίστασιν μέχρις εσχάτων. Αύτοκρατορικός 
Ιραδές αναβάλει τήν Βουλήν μέχρι τής 15 Σεπτεμβρίου. 

(Ύτι.) ΤΣΑΜΑΔΟΣ 


Φιλίπποΰπολις, 17 Φεβρουάριον 1915, ώρα 8.30 μ. μ. 

Πληροφορούμαι ότι ό έν Κωνσταντινουπόλει πρε¬ 
σβευτής Αυστρίας έτηλεγράφησε προς τον ενταύθα 
Πρόξενον Αυστρίας ϊνα μεριμνήση όσον τάχιστα περί 
έξευρέσεως οικίας έν Φιλιππουπόλει χάριν τής όσονούπω 
άφικνουμένης οικογένειας του. Άνεκοινώθη εις Πρε¬ 
σβείαν Σόφιας. 

(Ύπ.) ΜΠΑΡΑΚΔΗΣ 

(Μ ετ άφ ρ αο ι ς ) 

Σόφια, 22 Φεβρουάριου 1915. 

Ό επιτετραμμένος τής Βουλγαρίας έν Κωνσταντι- 
νουπόλει ζητήσας παρά τής Κυβερνήσεώς του οδηγίαν 
εάν έδει έν ενδεχόμενη περιπτώσει νά άκολουθήση τήν 
Όθωμανικήν Κυβέρνησιν είς Ίκόνιον, προσεκλήθη 
όπως έλθη ένταϋθα καί παράοχη προφορικώς πληροφο¬ 
ρίας έπί τής καταστάσεως. Ό υπουργός τών Οικονο¬ 
μικών τής Βουλγαρίας διέψευσε τήν ΰπαρξιν υπουργικής 
κρίσεως. 

(Ύ:τ.) ΝΑΟΥΜ 

Είς τήν Κωνσταντινούπολιν οί Τούρκοι ήτοιμάζοντο 
νά φύγουν, οι Γερμανοί καί οί Βούλγαροι καί οί 
Αυστριακοί μετέφεραν τάς Τραπέζας των. Είς τάς Αθή¬ 
νας οί άνθρωποι τοϋ Επιτελείου έλεγαν : 

— Ό Βενιζέλος ώνειρεύθη ότι θά πάρη τήν Κων¬ 
σταντινούπολή μέ μίαν μεραρχίαν ! Δεν είναι τρελλός 
λοιπόν; 

Έν τούτοις ό κ. Βενιζέλος δεν ώνειρεύετο. "Εβλεπε 
ποια αποτελέσματα θά εϊχεν ή μετάβασις τοϋ Ελληνικού 
στρατού εις την Κωνσταντινούπολιν. Καί τά εκθέτει 
καθαρά. Δεν θά έπήγαινεν ό Ελληνικός στρατός «διά νά 
διεκδίκηση πολιτικά και εδαφικά δικαιώματα έπ'ι τής 
Κωνσταντινουπόλεως, αλλά διά νά εϊναι βέβαιος δτι θά 
ήσφάλιζε την λύσιν τού ζητήματος τής Κωνσταντινου¬ 
πόλεως κα'ι τών Στενών, ή όποια ήτο ανέκαθεν ή άρίστη 
των λύσεων δχι μόνον από καθαράς διεθνούς άπόψεως, 
αλλά καί από 'Ελληνικής άπό'ψεως, τής διεθνοποιήσεως 
τών Στενών ή οποία θά έδημιούργει συν τώ χρόνω έν 
δεύτερον Ελληνικόν Κράτος υπό την Ευρωπαϊκήν προ¬ 
στασίαν, ή οποία λύσις ίσως είναι εκείνη εις την όποιαν 
φθάνει σήμερον και τό μέγα Ρωσσικόν Έθνος μετά την 
έκδημοκρατοποίησιν αυτού. (Χειροκροτήματα). Επειδή 
γίνεται λόγος έν τφ τηλεγραφήματι τού κ. Φραντζή περί 
ενδεχόμενης συνάψεως ειρήνης έκ μέρους τής Τουρκίας 
θά μοΰ εΐπουν βεβαίως οί άντίπαλοί μου : μά λοιπόν δεν 
ήτο πιθανόν άφού θά επηγαίνατε εις τήν Καλλίπολιν, 
άφού θά επηγαίνατε εις τήν Κωνσταντινούπολιν, δεν ήτο 
πιθανόν νά γίνη ειρήνη καί νά μήν πάρης τά μικρασιατικά 
άνταλλάγματα ; καί αυτό ήτο πιθανόν διότι εγώ βεβαίως 
δεν έσκέφθην ποτέ νά ζητήσω νά μοΰ ύποσχεθούν καί τήν 
διάλυσιν τής Όθωμανικής Αυτοκρατορίας. 

«”Αν διά γένικώτερα Ευρωπαϊκά συμφέροντα έπεβάλ- 
λετο μία ειρήνη μετά τής Τουρκίας δεν θά έδίσταζον καί 
αυτήν νά δεχθώ Θά μοι ήτο άρκετόν άν διά τής δράσεως 

τής Ελλάδος μετέβαινον εις Καλλίπολιν, μετέβαινον εις 
Κωνσταντινούπολιν, έρρύθμιζον καί διά τής Ελληνικής 
σπάθης καί διά τής Ελληνικής συμπράξεως, άν δχι τής 
πρωτοβουλίας, τό ζήτημα τών στενών καί έκανόνιζον καί 
τήν τύχην τού μικρασιατικού Ελληνισμού, άν τούτο θά 
ήτο δυνατόν νά γίνη χωρίς νά άποκλείηται οτι είμπορού- 
σαν καί περισσότερα νά γίνουν, νά πάρωμεν καί παραχωρή¬ 
σεις άν ήθέλομεν νά έπιμείνωμεν εις περαιτέρω ενέργειαν 
ή οποία θά προεκάλει φυσικά καί περαιτέρω θυσίας». 

Θά είχε άκόμη καί άλλα εκτός τής Ελλάδος άποτε- 
λέσματα ή Ελληνική νίκη. 

«Ή Τουρκία θά εξεμηδενίζετο, ή Ρωσσία θά άνεφο- 
διάζετο διά θαλάσσης καί δεν θά ύφίστατο τήν έπίθεσιν, 
τήν όποιαν ύπέστη κατά τό θέρος τού 1915 ένεκα έλλεί- 
ψεως πολεμικών εφοδίων. Η Ρωσσια ακόμη θα έςήγε 
τον σϊτόν της είς τάς Συμμάχους χώρας. Ή Βουλγαρία 
ή οποία ειχεν ήδη κανονίσει τήν πολιτικήν της προς τήν 
Γερμανικήν Αυτοκρατορίαν δπως ημείς ειχομεν κανονίσει 
προς τήν Συνεννόησιν, ή Βουλγαρία έχουσα προς τα 
νώτά της ^Ελληνικόν Στρατόν και επι πλέον και Γαλ¬ 
λικόν καί Αγγλικόν Στρατόν εννοείτε άν θά έτόλμα 
νά έζήρχετο είς πόλεμον. Τοιαύτη δε ενέργεια τής Ελ¬ 
λάδος καί τοιαύτη επιτυχία δεν θά έξύψου μόνον τό 
πολιτικόν γόητρον αυτής, δεν θά παρεΐχεν είς ημάς 
κατά πάσαν πιθανότητα καί τάς έδαφικάς παραχω¬ 
ρήσει τής Μ. Ασίας, άλλά θά συνετέλει είς εκπλη¬ 
κτικήν βράχυνσιν τού Εύρπαϊκού πολέμου Εάν κύριοι. 


ιό πλήγμα κατεψέρετο την στιγμήν ταΰτην διά τής πυγμής 
τής Ελλάδος, τό πλήγμα ήτο τόσον κακόν διά την Γερ¬ 
μανίαν, ώστε ή Γερμανία χωρίς νά έλπίζη την πραγμα¬ 
τοποίησή τοϋ μεγαλεπηβόλου σχεδίου τοϋ Σιδηροδρόμου 
Αμβούργου Βαγδάτης, θά έχανε την Ανατολήν καί δεν 
είχε βεβαίως νά έλπίση τίποτε από τήν Δύσιν. 

«Φαντασθητε δε ποιον κΰρος καί γόητρον θά είχεν ή 
Ελλάς, φθάνουσα διά δράσεώς της είς τοιαϋτα εκπλη¬ 
κτικά, κοσμοϊστορικά αποτελέσματα, τής βραχΰνσεως 
κατά έτος τοϋ τερματισμού τοϋ πολέμου». 

Οταν ή Ελλάς δεν ήθέλησε νά λάβη μέρος ή επιχεί- 
ρησις των Δαρδανελλίων άπέτυχε. Καί τότε οι Σωτήρες 
είπαν ότι έσωσαν τήν Ελλάδα. 

Καί υπενθυμίζει ό κ. Βενιζέλος τί θά έγίνετο είς τά 
1912 όταν έπρότεινεν είς τον Βασιλέα Γεώργιον τήν 
■συμμαχίαν μ έ τήν Σερβίαν καί Βουλγαρίαν, άν ό Βασι¬ 
λεύς Γεώργιος ήρνεΐτο. Ή Τουρκία μή έχουσα νά 
φοβηθή τον Ελληνικόν στόλον θά μετέορερε διά τοϋ 
οτόλου της στρατόν άπό τήν Μικράν Ασίαν καί θά 
κατέστρεορε τήν Σερβίαν καί τήν Βουλγαρίαν. Τότε όλοι 
θά έλεγαν: 

~ Βλέπετε ό καύμένος ό Βασιληάς ; Μάς έγλύτωσε. 
Τά ίδια θά παθαίναμε κ’ εμείς. Βλέπετε τι θεοπάλαβος 
είναι αυτός ό Βενιζέλος ποΰ ήθελε νά μάς βάλη νά 
πολεμήσομε; 

Αλλά ό Βασιλεύς Γεώργιος έσυμφώνησε μέ τήν 
γνώμην τοϋ λαοΰ καί τ’ αποτελέσματα τοΰ πολέμου εκεί¬ 
νου ήσαν ή συντριβή τής Τουρκίας* τά ίδια θά ήσαν 
τ’αποτελέσματα καί τώρα άν έλάμβανε μέρος ή Ελλάς. 


* 

ΑΙ ΕΚΛΟΓΑΙ ΤΗΣ 31 ΗΣ ΜΑΪΟΥ 


'Ο Γούναρης παρακαλών νά στροσληφύ·οϋν 6-7 φίλοι του 
είς τούς συνδυασμούς. — Πώς έγιναν αί έκλογαί. — 
ΑΙ ένέργειαι τοϋ Γούδα. — 'Ο βασιλεύς εΐχεν δγγυηύ'ή 
ό'τι δέν '&ά κινητή ή * Ελλάς. — Δύο έπίσημα τηλεγρα¬ 
φήματα. — °Η έπιστράτευαις. — Ή Βουλγαρία ήτον 
άηροετοίμαστός. — 400 αφαΐραι διά κά’&ε κανόνι. — 
Μονάρχης έλέω ϋεοϋ ! 

* 

Έπεισοδιακώς εισέρχεται ό κ. Βενιζέλος εις το ζήτημα 
των εκλογών τής 31 Μαΐου 

Και αποκαλύπτει δτι ό Γούναρης τοΰ έζήτησε νά 
περιλάβη είς τούς Βενιζελικούς συνδυασμούς εξ εως επτά 
φίλους του, διότι άλλως δέν θά έπετύγχανεν. Ό κ, Βενι- 
ζελος άντ'ι επτά προσέφερεν εννέα θέσεις, ώστε άν κληθή 
ό Γούναρης είς την αρχήν νά έχη τουλάχιστον δσους τοΰ 
χρειάζονται διά νά σχηματίση Κυβέρνησιν. 

Την 21 Φεβρουάριου παρητήθη ή Κυβέρνησις Βενι- 
ζέλου Είς τάς 25 έσχηματίσθη ή Κυβέρνησις Γούναρη. 
'Ο κ. Βενιζέλος πληροφορηθείς δτι ήτοιμάζετο κολοσσιαία 
διαδήλωσις των Φιλελευθέρων διέταξε την Αστυνομίαν 
να έμποδίση την διαδήλωσιν. Κατά διαταγήν του δέ 


ήμποδίσθησαν αί διαδηλώσεις εις δλην την Ελλάδα. Τόση 
ήτο ή νομιμοφροσύνη τοΰ άρχηγοΰ των Φιλελεύθερων, δ 
όποιος τότε ειχεν δχι μόνον ολόκληρον τον Ελληνικόν 
λαόν μαζή του άλλα και την γνώμην δλων σχεδόν των 
πολιτικών αρχηγών τής Χώρας. 

Κα'ι δμως δταν έπήγεν δ κ. Βενιζέλος είς Σπέτσας 
διά ν’ άναπαυθή και έπέστρεψε μετ’ όλίγας ημέρας, δ 
Γούναρης δέν τοΰ έπέτρε'ψε ν’ άποβιβασθή είς τον Πει¬ 
ραιά κα'ι ήναγκάσθη νά άποβιβασθή δ πρώην πρωθυπουρ¬ 
γός είς τό Φάληρον. "Οταν δέ έγινεν είς την Μητρόπολιν 
ή Εθνική έδρτή, ό κ. Βενιζέλος δέν κατωρθώθη νά 
παραστή διότι είχε πολιορκηθή τό σπήτί του. 

Αλλά ήλθαν αί έκλογαί τής 31 Μαΐου. Καί λέγει 

δ κ. Βενιζέλος. 

«Αί έκλογαί διεξήχθησαν την 31^ Μαΐου, γνωρίζετε 
υπό ποιας περιστάσεις. Γνωρίζετε, δτι ό Αρχηγός τοϋ 
κόμματος τών Φιλελευθέρων ήναγκάσθη νά άποχωρήση 
τοΰ άγώνος, γνωρίζετε δτι είς δλην την Ελλάδα εξαπε- 
λύθησαν οί πράκτορες τής Αυλής, θέτοντες τό ζήτημα 
μεταξύ Βασιλέως και Βενιζελου, μεταξύ πολέμου και 
ειρήνης. Καί δμως αί έκλογαί διεξήχθησαν έν άπουσία 
έμοΰ, καί ό Λαός άπεδοκίμαζε τον πρώτον Σωτήρα καί 
ένέκρινε την πολιτικήν μοϋ και επανεφερε το κομμά τών 
Φιλελευθέρων μέ 123 βουλευτάς εκ τών 184 βουλευτών 
τής Παλαιάς Ελλάδος. Χωρίζω την Παλαιαν Ελλ,αδα 
άπό τής Νέας, διότι γνωρίζετε· τι εγινεν εις την Μακε¬ 
δονίαν διά τοΰ χερσαίου ναυάρχου δστις κατόρθωσε 

νά όργανώστ) τάς έκλογάς, τάς οποίας ώργάνωσεν, 
ένό δλοι οί έντιμοι άνθρωποι δύνανται νά βεβαιώ- 
σωσιν δτι εάν τάς έκλογάς τάς έ'καμνε τδ κόμμα των 
Φιλελευθέρων εν πλήρει «μεροληψία καί εις τήν Μακε¬ 
δονίαν θά ήρχετο μέ πλήρη επιτυχίαν των Φιλελευθέρων 
Καί κατόρθωσε νά περισώση τρεις μόνον τό κόμμα των 
Φιλελευθέρων, εις δε . τά Ιωάννινα έλαβε μίαν ψήφον. 
Τό αποτέλεσμα αυτό έζητήθη νά παρασταθή ώς μία άπό- 
δειξις δτι τό κόμμα των Φιλελευθέρων εΐχεν όλιγωτέραν 
πλειοψηφίαν παρά πρίν. Καί τί μέ τοϋτο εάν κατωρθώθη 
υπό τοιοΰτους δρους διά παραβιάσεως τοϋ Συντάγματος, 
διά τοιαύτης έκμεταλλεύσεωςκάθε πράγματος, εάν κατωρ¬ 
θώθη νά άποδειχθή, δτι ή πλειοψηφία δεν ήτο τόσον 
μεγάλη δσον προ τριετίας, τί σημαίνει άρά γε τοϋτο ; 
Μήπως διά τούτου ή επιβολή τής πλειοψηφίας ήτοΐόλι- 
γώτερον ένδεδειγμένη ; Μήπως ό Βασιλεύς ήδΰνατο νά 
φανή τύραννος έλπίζόν δτι, έπιτυγχάνων εις τήν πρώτην 
διάλυσιν, ήδύνατο νά έλπίζη περαιτέρω υποβιβασμόν καί 
εις τήν δευιέραν διάλυσιν περαιτέρω υποβιβασμόν καί 
εις τήν τρίτην διάλυσιν περαιτέρω υποβιβασμόν καί εις 
τήν τετάρτην διάλυσιν περαιτέρω υποβιβασμόν; (ίλα- 
ρότης). 

« Αλλά, κύριοι, αί έκλογαί διεξάγονται, τό κόμμα τόν 
Φιλελευθέρων θριαμβεύει καί όμως οί άποδοκιμασθέντες 
πολιτικοί, ή άποδοκιμασθεϊσα Κυβέρνησις δεν σπεύδει νά 
καταλίπη τήν αρχήν, άποφεύγουσα τάς εύθύνας τάς 
οποίας έπεσσώρευσεν έφ’ έαυτής, άλλα μένει εις τήν 

αρχήν καθ’ όλον τον Ιούνιον, καθ’ όλον τον Ιούλιον 
καί μέχρι τής ΙΟή Αύγούστου. Παραμένει εις τήν αρχήν 
70 ημέρας 

"Οταν έζήτησεν ό κ. Βενιζέλος νά λειτουργήση τό 
Σύνταγμα καί ν’ άπομακρυνθή τής αρχής Κυβέρνησις 
άποδοκιμασθεϊσα υπό τοϋ Ελληνικού λάοΰ, τοϋ απαν¬ 
τούσαν : 

— Ό Βασιλεύς είναι άρρωστος. Κινδυνεύει ν’ άπο- 
θάνη καί σείς θέλετε νά συζητήτε πολιτικά ; 

Τέλος τό Στέμμα μή θέλων ακόμη νά προκαλέση 
έξέγερσιν τής κοινής γνώμης—καί επειδή τ’ αποτελέσματα 
τής προπαγάνδας τού Βαρόνου Σέγκδέν ήσαν βέβαια,— 
έκάλεσεν εις τάς 10 Αύγούστου τον κ. Βενιζέλον. Αλλά 
τον έκάλεσεν δχι διά νά πραγματοποιήσω τήν πολιτικήν 
του. Ό Βασιλεύς εΐχεν ανακοινώσω προς την Γερ¬ 
μανίαν δτι αδιαφορεί διά την Συμμαχίαν με την 
Σερβίαν και δτι ή Βουλγαρία μή φοβούμενη τήν 
Ελλάδα ήδύνατο νά έπιπέση κατά τής Σερβίας. 
'Η Βουλγαρία τό ήξευρε πλέον έπιαήμως 

Τοϋτο έξάγεται από δύο έπίσημα τηλεγραφήματα. 
Τό εν είναι τοϋ έν Βουκουρεστίορ πρεσβευτοϋ κ. Ψύχα, 
ό όποιος λέγει: 

«Ό "Αγγλος συνάδελφός μου μοί είπεν δτι κατα 
θετικάς πληροφορίας ή Γερμανία διεβεβαίιοσε κατηγο¬ 
ρηματικός τήν Κυβέρνησιν τής Σόφιας δτι ή Ελληνική 
ούδετερότης είναι οριστικός έξησφαλισμενη καί εν περι- 
πτώσει ακόμη έπιθέσεως τής Βουλγαρίας κατά τής Σερ- 



βίας». Άλλα εχομεν και την δήλωσιν τοΰ Ραδοσλαΰωφ 
προς τούς φίλους του τής 13ης Σεπτεμβρίου. Ό κ. Πανουρ¬ 
γίας. επιτετραμμένος, τηλεγραφεί έκ Νύσσης : «Ό υφυ¬ 
πουργός μοί είπε προ μικρού δτι ό έν Σόφια Πρέσβυς 
τον πληροφορεί δτι ό Ραδοσλαύωφ έδήλωσεν εσχάτως 
εις τούς πολιτικούς φίλους του δτι ή Βουλγαρία δεν έχει 
νά φοβήται τίποτε διότι έχει επισήμους διαβεβαιώσεις δτι 
ή Ελλάς και ή Ρουμανία θά μείνωσιν ούδέτεραι έν περι- 
πτώσει κατά την οποίαν ήθελε προσβάλη ή Βουλγαρία 
την Σερβίαν, ήτις προσβαλλόμενη υπό τής Γερμανίας 
καί Αυστρίας θά μείνη άπομεμονωμένη, πράγμα τό όποιον 
θά έπιτρεψϊ) εις την Βουλγαρίαν νά πραγματοποίηση τάς 
βλέψεις της. Πρέσβυς Δυνάμεως έν Σόφια έπεβεβαίωσεν 
εις τον Πρέσβυν τής Σερβίας την είδησιν ταΰτην». 

’Αλλ’ άφήνοντες την Βουλγαρίαν νά έπιπέση κατά 
τής Σερβίας δεν έπροδίδαμεν μόνον τά Σέρβικά, έπροδί- 
δαμεν καί τά Ελληνικά συμφέροντα. Διότι, 

α') Διά τής καταστροφής τής Σερβίας διεταράσσετο 
ή ισορροπία εις την Βαλκανικήν καί ή Ελλάς έλάμβανε 
θέσιν κατωτέραν. 

β') Σερβία ισχυρά καί μάλιστα διά τής βοήθειας τής 
Ελλάδος ήτο κεφάλαιον Ελληνικόν. 

γ') Ή Βουλγαρία διά τής καταστροφής τής Σερβίας 
έκέρδισε 16 νομούς καί 80 επαρχίας, προσετέθησαν δέ 
έπειτα δύο ακόμη νομοί, καί ίσως λάβη αργότερα την 
Δοβρουτσάν καί μέρος τής Αλβανίας μέ έξοδον εις την 
Άδριατικήν. 


"Ολα αυτά έγιναν χωρίς αντάλλαγμα, απλώς καί 
μόνον από τον φιλογερμανισμόν τοΰ Βασίλειος καί τοΰ 
Επιτελείου. 

Ό κ. Βενιζέλος λοιπόν καταλαμβάνει την αρχήν καί 
παρακαλεϊ τον Βασιλέα νά ζητήση από τήν Γερμανίαν 
νά έμποδισθή ή Βουλγαρική δράσις. 

Έν τούτοις μετά ένα μήνα ή Βουλγαρία επιστρα¬ 
τεύεται. Μόλις τό μανθάνει εις τάς 0 ι ΐϊ π. μ. ό κ. Βενι¬ 
ζέλος τό ανακοινώνει εις τον Βασιλέα καί ζητεί ώραν 
συνεργασίας. Καί ό Βασιλεύς τον δέχεται. . . . εις τάς 
5 μ. μ. Έπί τέλους ό κ. Βενιζέλος φθάνει εις τον Βασι¬ 
λέα μέ τό διάταγμα γενικής έπιστρατεύσεως. Καί ό Βασι¬ 
λεύς άπαντά. 

—Έγώ δεν ϋέλω νά βοηϋήαωμεν την Σερβίαν 
διότι ή Γερμανία ϋά νικήαη κ’ έγώ δεν ϋ'έλω νά 
νικηϋώ! 

Ό κ. Βενιζέλος άνέπτυξεν δτι μέ τον άκμαϊον στρα¬ 
τόν ποΰ είχαμεν, ένω ό Βουλγαρικός στρατός είχε προ 
ολίγου νικηθή εις τά 1913, ή νίκη ήτο πιθανή. Προσε- 
θεσεν δτι οί Βούλγαροι μόλις είχαν 400 βολάς διά κάθε 
κανόνι, δσαι φθάνουν μόνον διά μίαν μάχην, δτι άν ένι- 
κούσαμε θά έπηγαίναμε εις τήν Σόφιαν καί έπί τέλους 
δτι καί άν ένικάτο ό Σέρβικός στρατός θά έψθάναμεν 
εις μίαν γραμμήν δπου μαζή μέ τούς Άγγλογάλλους θά 
ήτο αδύνατον εις τούς Γερμανούς νά μάς βγάλουν, 

Έπί τέλους ύπενθύμισεν είς τον Βασιλέα δτι ο λαός 
έν γνώσει τής πολιτικής τών Φιλελευθέρων εδοσεν είς 

αυτούς την νίκην εις την εκλογήν. Και ό Βασιλεύς άπήν- 
τησε τότε: 

— Έγώ αναγνωρίζω ότι είμαι υποχρεωμένος νά υπα¬ 
κούω εις την λαϊκήν ετυμηγορίαν όταν πρόκηται διά τά 
εσωτερικά ζητήματα τής χώρας, άλλ’ όταν πρόκειται διά 
τά εξωτερικά ζητήματα, τά μεγάλα εθνικά ζητήματα, 
θεωρώ ότι, έφ’όσον έγώ έχω τήνάντίληψιν ότι έν πράγμα 
είναι σωστόν ή ότι δεν είναι σωστόν οφείλω νά έπιμείνοο 
νά γίνη ή νά μή γίντ) διότι έγώ είμαι υπεύθυνος απέναντι 
τοΰ Θεού». (Ζωηρότατη αϊαΰησις). 

Άπό εκείνης τής στιγμής δεν υπήρχε πλέον λαϊκή 
θέλησις, δεν υπήρχε Σύνταγμα. Υπήρχε πλέον Βασιλεύς 
κάμνων ό,τι θέλει. Υπήρχε μοναρχία ! 

Τότε ό κ. Βενιζέλος υπέβαλε την παραίτησίν του. 
Άλλ’ ό Βασιλεύς τοΰ λέγει: 

—Πώς είναι δυνατόν νά παραιτηθήτε τώρα, αφού 
ή βουλγαρική έπιστράτευσις έκηρύχθη χθες; "Οπως γνω¬ 
ρίζετε εις αύτάς τάς περιστάσεις δεν πρέπει νά άργο- 
ποροΰμεν ούτε 2 ώρας». 

—Πρώτον άπαντα ό κ. Βενιζέλος έγώ δεν δύναμαι 
νά γνωρίζω, ότι ή πολιτική τών διαδόχων μου θά είναι 
πολιτική έπιστρατεύσειος. Έγώ θεωρώ ότι θά είναι 
τοιαύτη, διότι όσον και άν έγκαταλείψητε τήν Σερβίαν 
δεν γνωρίζετε τί δύναται νά γίνη. Δεν δύναμαι όμως και 
νά έπι βάλτο πολιτικήν εις τούς διαδόχους μου. Κ αλέσατε 
τήν διάδοχον Κυβέρνησιν όπως όρκισθή, έστω και με 
τέσσαρας υπουργούς προσωρινώς και δή τον υπουργόν 


τών Στρατιωτικών, και κοινοποιήσατε τό Διάταγμα τής 
έπιστρατεύσεως. Έγώ δεν δύναμαι νά υπογράψω τοιοϋτο 
Διάταγμα άφοϋ ύπέβαλον παραίτησίν». Λέγει τότε ό Βασι¬ 
λεύς : «Καϊ έπϊ τέλους, πώς μάς βεβαιοΐτε ότι ή Βουλ¬ 
γαρία θά έπιτεθή τής Σερβίας ; Δυνατόν νά τηρήση ένο¬ 
πλον ουδετερότητα, και πολύ ενδεχόμενον νά μή έπιτεθή 
ή Βουλγαρία κατά τής Σερβίας, ότε αίρεται ή διαφωνία 
και δύνασθε νά έξακολουθήσητε παραμένοντες εις τήν 
Κυβέρνησιν και έφαρμόζοντες τήν πολιτικήν σας». 

Τοιουτοτρόπως έπεισε τον κ. Βενιζέλον νά μείνη εις 
τήν αρχήν καί υπέγραψε τό διάταγμα τής Έπιστρατεύ- 
σειος, ένω είχε δώαη η δη νπόοχεαιν εις τον Κάϊζερ 
δτι δεν θά κτνπήση τους Συμμάχους του. 

Επειδή όμως οί αύλικοϊ και τό Έπιτελεΐον διέδιδαν 
ότι υπήρχε διαφωνία μεταξύ Βασιλέως καϊ Κυβερνήσεως, 
ό κ. Βενιζέλος ό πρωθυπουργός έζήτησε νά δημοσιευθή 
ανακοινωθέν. Καϊ τό ανακοινωθέν έδημοσιεύθη καϊ έλε- 
γεν ότι «πλήρης συμφωνία έπικρατεϊ μεταξύ Στέμματος 
καϊ Κυβερνήσεως όχι μόνον όσον άφορά τήν έπιστρά- 
τευσιν αλλά και διά τήν μέλλουσαν πολιτικήν». 

Ό Βασιλεύς έπέτρεψε νά δημοσιευθή τό άνακοινα> 
θέν αυτό, ένφ αυτός ήξευρε ότι δεν ήτο διόλου σύμφιονος 
μέ τήν πολιτικήν τοΰ Βενιζέλου ! 

01 ΓΑΛΛΟΙ ΚΑΙ ΟΙ ΑΓΓΛΟΙ 
ΕΙΙΣ ΘΕΣΣΑΛΟΝΙΚΗΝ 


Ποιος έχάλεοε τονς °Α.γγλογάλλονς .—'Ο Βασιλεύς Κωνσταν¬ 
τίνος εδιδε την Άδειαν νά ελϋ·ονν .— "Επειτα έπιρρίπτε- 
ται ή ενϋ'ύνη είς τδνκ. Βενιζέλον.—Ειδοποιεί τόν Κάϊξερ- 

Πόσα δεν έλέχθησαν κατά τοΰ Βενιζέλου ότι αυτός 
έκάλεσε τούς Άγγλογάλλους; Πόσας φοράς οί άντίπα- 
λοί του θέλοντες νά δικαιολογήσουν την παράδοσιν τής 
Μακεδονίας είς τούς Βουλγάρους έλεγαν ότι δεν ήτο 
δυνατόν νά κάμουν διαφορετικά, άφοϋ και οί Άγγλο- 
γάλλοι είχαν καταλάβη την Θεσσαλονίκην ! Καί όμως νά 
έλθουν οί Άγγλογάλλοι τό έπέτρεψεν δ ίδιος 
δ Βασιλεύς. 

Ιδού πώς εξέθεσε τό πράγμα ό κ. Βενιζέλος έπισή- 
μως άπό τοΰ βήματος τής Βουλής. 

Ένω διήρκει ή συζήτησις διά τό ζήτημα τής Σερ¬ 
βίας τό Έπιτελεΐον ίσχυρίσθη ότι ή Σερβία δεν θά ήτο 
δυνατόν νά προσφέρή 150 χιλ. άνδρών όπως ήτο υπο¬ 
χρεωμένη άπό τήν συνθήκην. 

—Νά έρωτήσωμεν τούς Άγγλογάλλους, Μεγαλειό- 
τατε, είπεν ό κ. Βενιζέλος, άν μπορούν νά μάς τούς 
δώσουν αυτοί; 


—Μάλιστα, είπεν δ Βασιλεύς. Άλλα στρατόν Μη- 
τροπολιτικόν όχι αποικιακόν. 

Μόλις έφυγεν άπό τό Παλάτι είς τάς 7 μ. μ. δ κ. 
Βενιζέλος μετέβη είς τό Ύπουργεϊον. έζήτησε νά ίδη 
τούς πρέσβεις, τούς άνεκοίνωσε τήν συγκατάθεσιν τού 
Βασιλέως καί εκείνοι έσπευσαν αμέσως νά τηλεγραφή¬ 
σουν είς τάς Κυβερνήσεις των. 

Μετά μίαν ώραν όμως φθάνει δ αυλάρχης καί ειδο¬ 
ποιεί τόν κ. Βενιζέλον νά μην άποταθή προς τάς Δυνά¬ 
μεις. Άλλ’ ό κ. Βενιζέλος άπαντά. 

— Έγώ άπετάθην ήδη. Αλλά καί άν δεν είχα κάμη 
τό διάβημα θά τό έκαμνα καί παρά τήν γνώμην τού 
Βασιλέως διότι είμαι υπεύθυνος Κυβερνήτης καί έχω 
άνάγκην νά ξέρω τί σκέπτονται αί Δυνάμεις. 

Μετά 48 ώρας ήρχετο ή άπάντησις των Δυνάμεων 
ότι δέχονται. Αλλά πάλιν ό Βασιλεύς έχει άντιρρήσεις. 

—Έν όσφ, είπεν, ή Βουλγαρία δεν επιτίθεται κατά 
τής Σερβίας νά μή έλθουν τά ξένα στρατεύματα. 

Ανακοινώνει τήν άπάντησιν αυτήν δ κ. Βενιζέλος 
είς τούς πρέσβεις οί όποιοι απαντούν. 

—Ή Βουλγαρία θά έπιτεθή,· ασφαλώς. Τα στρα¬ 
τεύματα έξεκίνησαν. 

Ό κ. Βενιζέλος ειδοποιεί τούς πρέσβεις ότι θά προβΐΐ 
είς διαμαρτυρίαν. 

—Νά είναι έντονος! λέγει δ Βασιλεύς έπιμένων νά 
εύχαριστήση τήν Γερμανίαν. 

—"Έντονος μέχρις ενός σημείου, απαντά ό κ. Βενι- 
ζέλος. 

Ήξευρε λοιπόν ό Βασιλεύς δτι 9ά ήρχοντο Άγγλο- 
γάλλοι, έδωκε και άδειαν, καί μάλιστα έζήτησε στρατόν 
Μητροπολιτικόν. Έπειτα όμως, εν από τά όπλα ποΰ μετε- 
χειρίζετο κατά τοϋ Βενιζέλου, ήτον δτι αυτός παρέδοοσε 
την Θεσσαλονίκην εις τούς Άγγλογάλλους·! 

Ένφ δμως αποβιβάζονται οί Άγγλογάλλοι την ημέ¬ 
ραν τής δευτέρας παραιτήσεως τοϋ κ. Βενιζέλου, τό Έπι- 
τελεϊον τό όποιον ειχεν ολόκληρον επιστράτευσήν εις 
χεΐράς του και ήδΰνατο νά την μεταχειρισθή διά ν’ άπεί¬ 
λή ση τήν Γερμανίαν δτι θά έτάσσετο με τούς Άγγλο¬ 
γάλλους, δεν ζητεί από τήν Γερμανίαν νά υποχρεωθούν 
οί Βούλγαροι νά μη είσέλθουν είς το Ελληνικόν έδαφος. 
Τό Έπιτελεϊον δεν ζητεί τίποτε από την Γερμανίαν ! 
Προσφέρει δμως δλα! 

Σχηματίζεται ή Κυβέρνησις Ζαΐμη καί ό κ. Βενιζέλος 
υπόσχεται νά τήν υποστήριξή είς τήν Βουλήν. Αλλά 
έρχεται τό ζήτημα Γιαννακίτσα. Ό υπουργός τών Στρα¬ 
τιωτικών προσβάλλει τήν Βουλήν, δηλαδή τούς Φιλελευ¬ 
θέρους, καί τήν έπομένην ό βασιλεύς τον ονομάζει.... 
γενικόν υπασπιστήν του ! 

Ή Κυβέρνησις Ζαΐμη παραιτεΐται καί σχηματίζεται 
ή Κυβέρνησις τών Γερόντων μέ τον Σκουλούδην επί 
κεφαλής. Ό Σκουλούδης σπεύδει νά είδοποιήση τήν 
Άντάντ δτι θ’ άκολουθήση τήν αυτήν πολιτικήν τής 
εύμενεστάτης προς τήν Άντάντ ούδετερότητος. 


Αλλά μετ’ όλίγας ημέρας γεννάται τό ζήτημα τοΰ τί 
θά έγίνοντο οί Σέρβοι άν ύπεχώρουν εντός τοΰ Ελληνι¬ 
κού εδάφους. Καί ό περίφημος πρωθυπουργός τής Ελλά¬ 
δος, ό Σκουλούδης, λέγει είς ενα πρεσβευτήν τής Άντάντ. 

— Άν υποχωρήσουν οί Σέρβοι εΐμεθα ύποχρεωμένοι 
νά τούς συλλάβιομεν. 

. — Πώς είναι δυνατόν αυτό ; είπεν ό πρεσβευτής κατά¬ 
πληκτος. Είναι ή δεν είναι σύμμαχοί σας οί Σέρβοι ; 
’Έπειτα είναι καί δικοί μας σύμμαχοι οί Σέρβοι καί ημείς 
ήλθα μεν εδώ τή συγκαταθέσει σας. 

Καί τί άπαντα ό Σκουλούδης ; 

—Καί σέ σάς τό ίδιο έπρεπε νά κάμωμε! 

Αυτή ήτον ή ευμενής ούδετερότης τήν οποίαν όλίγας 
ημέρας πριν ειχεν ύποσχεθή ή Ελληνική Κυβέρνησις! 
Αυτή ήτον ή γλώσσα ποΰ μετεχειρίζετο ό πρωθυπουργός 
της προς τούς δημιουργούς καί προστάτας τής Ελλάδος ! 


Η ΕΠΙΣΤΡΑΤΕΥΣΙΣ 


Τί έλεγαν είς τονς έπιστράτονς. — ’Ο Βενιζέλος μαχαιρο¬ 
βγάλτης.—Διατί έκρατεΐτο ή έπιστράτεναις. — Ή παρά- 
δοαις τον Ρονπελ .— Ή έντνπωσις είς την Εύρώπην .— 
Το τηλεγράφημα ενός πρέσβεως. 

Εισέρχεται έπειτα ό κ. Βενιζέλος είς τό ζήτημα τής 
έπιστρατεύσεως καί λέγει: 

— Κατά τάς έκλογας έλεγαν είς τους επιστράτους καί 
είς τούς συγγενείς των δτι άμα διεξαχθοΰν αί έκλογαί ή 
έπιστράτευσις θά λυθή. «'Ο Βενιζέλος έφυγε τώρα. 
Αυτός έκαμε την έπιστράτευσιν δ μαχαιροβγάλτης! 
Ήθελε νά σπρώξη τον λαόν νά χύση τό αιμά του - τώρα 
ποϋ έγλυτώσαμεν απ’ αυτόν θά σάς άπολύσωμε νά πάτε 
στά σπήτιασας». Έγιναν δμως αί έκλογαί, οί Άγγλο- 
γάλλοι ύπεχώρησαν είς τό Ελληνικόν έδαφος καί εμφα¬ 
νίζεται ή άπειλή Γερμανοβουλγαρικής εισβολής. Καί τότε, 
τό Έπιτελεΐον διά τής ύπ’άρ. 633 έμπιστευτικής διατα¬ 
γής τής 26 Ιανουάριου 1916 διατάσσει νά μην άντιταχθή 
καμμία άντίστάσις καί ν’ άφεθοϋν οί Βού?σ/αροι ελεύ¬ 
θεροι νά είσέλθουν ». 

Τί την ήθελεν λοιπόν την έπιστράτευσιν αφού δεν 
έπρόκέιτο ν’ άντιταχθή ούτε κατά τών Βουλγάρου ; 

Καί εξακολουθεί ό κ. Βενιζέλος. 


·:: Έπί μήνας δλόκλήρους. Κύριοι, ήγωνία το Έθνος 
λέγον: Τί μάς θέλετε καί μάς κρατείτε : Τίνα σκοπόν 
έχει ή διατήρησις τής έπιστρατεύσεως ; Καί ή Κυβέρνησις 
τών Σωτήριον τάς μέν οικογένειας τών επιστράτων άφινε 
πεινώσας, δυστυχούσας, εκτεθειμένος είς δλους τούς 
κινδύνους τής δυστυχίας, κινδύνους φυσικούς, κινδύνους 
ηθικούς, έκράτει δέ τον έπιστρατευμένον λαόν, καί θά 
τον έκράτει ίσως ακόμη ποιος ήξεύρει μέχρι πόσων μηνών 
βραδύτερον, εάν δεν έπήρχετο ή Νότα τών Δυνάμεων 
την 8 Ιουνίου νά αξίωση την διάλυσιν τής έπιστρατεύ¬ 
σεως ταύτης. Δεν διέλυσαν την έπιστράτευσιν, παρά όταν 
έξηναγκάσθησαν. Διατί ; Διετήρουν αυτήν προς τίνα 
σκοπόν; Διατί διετήρησαν μίαν έπιστράτευσιν, ή οποία 
είς κατανάλωσιν υλικού έπιστρατεύσεως καί δαπάνας διά 
την συντήρησιν αυτής έστοίχισεν είς τό δημόσιον ταμεΐον 
υπέρ τά 300 εκατομμύρια δραχμών; Διατί διετήρησαν 
την έπιστράτευσιν έπί 9 - 10 μήνας καί την διέλυσαν όταν 
έξηναγκάσθησαν, όταν ή ζημία είς την έθνικήν οικονο¬ 
μίαν έκ τής έπιστρατεύσεως αύτής δύναται νά ύπολογισθή 
είς ποσόν πολύ μεγαλύτερον καί από τό ποσόν αυτό, τό 
όποιον έστοίχισεν είς τό Κράτος; Διατί διετήρησαν μίαν 
έπιστράτευσιν, έπενεγκόντες ζημίαν τοσαύτην μέν υλικήν 
εις τό Κράτος, πολύ δέ μεγαλυτέραν είς τήν έθν.κήν 
οικονομίαν τής Χώρας διά τής άποσπάσεως 300 χιλιάδων 
άνδρών από τά έργα αυτών τά παραγωγικά, ΐνα τούς 
ρύψουν άσκόπως είς τούς στρατώνας; Διατί διετήρησαν 
μίαν έπιστράτευσιν έπί 9 -10 μήνας, όταν δέν είχον 


σκοπόν νά χτυπήσουν ούτε τούς Γερμανούς ούτε τούς 
Βουλγάρους, διεμαρτΰροντο όταν τούς άπεδίδετο ή 
κακούργος ιδέα ότι ήθελαν νά χτυπήσουν τούς "Αγγλους 
και τούς Γάλλους; Διατί δεν έκαλοϋσαν τάς δύο ηλικίας 
1915 και 1916 αί όποΐαι θά έδιδαν 50 χιλ. άνδρες καί 
ν’ άπολύσουν δέκα ή δώδεκα ηλικίας έκ των παλαιών;» 

Εις τάς ερωτήσεις αύτάς τάς οποίας διετΰπωσεν ό κ. 
Βενιζέλος είς άρθρα τού «Κήρυκος» ούδεμία έδίδετο 
άπάντησις. 

Καί εξακολουθεί ό κ. Βενιζέλος δίδών ό ίδιος την 
έξήγησιν: 

«Ήέπιστράτευσις ή γενική τούς ήτον αναγκαία, διότι, 
αΰτη έδικαιόλόγει την απονομήν των προσθέτων επιδο¬ 
μάτων εις τούς αξιωματικούς, ένόμιζαν δέ ότι διά τού 
μέσου αυτού θά είχαν ευμενέστερους τούς άποτελοΰντας 
τό στράτευμα. Μοϋ είπαν ότι γράψας αυτό ύβρισα τούς 
αξιωματικούς, άλλ’ ήτο τούτο τόσον μικρόν, τόσον 
ταπεινόν, ώστε δεν ένόμισα άναγκαϊον 'οΰτε νά απαν¬ 
τήσω. Αλλά δεν ήτο αυτό μόνον. Έχοντες τήν γενικήν 
έπιστράτευσιν είχαν τό δικαίωμα νά εφαρμόσουν άνά 
πάσαν στιγμήν τον στρατιωτικόν νόμον. Καί έσκόπουν 
νά τον εφαρμόσουν, άλλ’ υπήρχε κάποια δυσκολία, κάποια 
άντίδρασις, διότι αί Δυνάμεις δεν έφάνησαν διατεθειμένοι 
νά δεχθώσιν ότι ό στρατιωτικός νόμος έπεβάλλετο έξ 
εξωτερικών ή στρατιωτικών λόγων καί έλεγαν είς τούς. 
Σωτήρας ότι θά έκαναν καλά 'νά μή τον εφαρμόσουν* 


καί δεν τον έφήρμοσαν, διότι έφοβοΰντο την σύστασιν 
ιών Δυνάμεων, αλλά τον είχαν πάντοτε ώς φόβητρον, 
καί όταν θά ήρχοντο είς σύγκρουσιν προς τάς Δυνάμεις, 
θά έφήρμοζον αυτόν. Άλλ’ είχε καί άλλον σκοπόν ή 


έπιστράτευσις. Αΰτη παρείχε τό δικαίωμα είς τό Επιτε- 
λεΐον νά άρπάζη είς πάσαν στιγμήν τούς αξιωματικούς 
καί νά τούς πέτα από τό εν είς τό άλλο άκρον τής Ελλά¬ 
δος. ’Άνευ έπιστρατε υσεως, τάς μεταθέσεις ενεργεί τό 
Συμβούλιον τών Άντιστρατήγο^ν, είναι δέ τούτο μία 
έγγύησις ότι δεν δύναταί τις να μετατεθή αυθαιρετως, 


ενώ επί γενικής έπιστρατεύσεως έχει είς χεΐρας αυτού τό 
Γενικόν Έπιτελεΐον, ώς όπλον, τό δικαίωμα νά άπο- 
στέλη έξ Αθηνών είς τά απώτατα σημεία τού Κράτους 
πάντα αξιωματικόν, ό όποιος θά έτόλμα να δείςη τάσεις 
τινάς ανεξαρτησίας πνεύματος. Αλλά δεν είναι αυτά 
μόνον. Έπεδίωκον ακόμη οί ανόσιοι αυτοί άνθρωποι, οι 
Γέοοντες καί τό Έπιτελεΐον, έπεδίωκον δια τής παρατά- 
σεο>ς τής έπιστρατεύσεως νά κάμψουν ψυχικώς καί σαιμα- 
τικώς τον Ελληνικόν λαόν, ώστε νά τον καταστήσουν 
ανίκανον νά έξεγερθή ποτέ καί νά ζητήση λόγον. 

Αντί δέ είς τούς στρατώνας νά διδάσκεται τό φρό¬ 


νημα καί ή ανάγκη των θυσιών, εδιδασκετο το μίσος προς 
τον Βενιζέλον. Άλλ’ είχε καί άλλον σκοπόν ή παράτασις 


τής έπιστρατεύσεως. Φοβούμενον τό Έπιτελεΐον ότι 
ένεκα τής διάρκειας τού πολέμου δυνατόν ν’ αλλάξουν τά 
πράγματα ήθελε νά καταστήσουν τήν Ελλάδα ανίκανον 
επί έτη πολλά νά λάβη μέρος είς τον πόλεμον Και 

αυτήν ακόμη την υπηρεσίαν προσέφεραν εις τον Κάϊζερ 
και τούς συμμάχους του εχθρούς μας. 

Δεν εσκεφθησαν τουλάχιστον νά μεταχειρισθοΰν την 
έπιστράτευσιν διά νά επιτύχουν από την Γερμανίαν νά 
παυσουν οι διωγμοί των Ελλήνων εις την Τουρκίαν, 
διωγμοί όφειλομενοι εις σχέδιον Γερμανικόν. Καί όταν 
οί Σερβοι έςήτησαν νά διά/.Οουν δι’ Έλ?.ηνικοΰ εδάφους 
διά νά μην τορπιλλίζωνται από τούς Γερμανούς έκαμαν 
δήθεν ότι φοβούνται τούς Σέρβους διά νά τούς αφή σου ν 
εις την διάκρισιν των Γερμανικών υποβρυχίων». 

Και έρχεται ο κ. Βενιζέλος εις την παράδοσιν τοΰ 
Ροΰπελ. 

« Η παράδοσις; λέγει, έγινε αφού οί Άγγλογάλλοι 
άνατινάξαντες την , γέφυραν τού Δεμίρ—Ίσσάρ απέδειξαν 
ότι δεν είχαν σκοπόν νά επιτεθούν προς εκείνο τό σημεΐον. 
Επομένως ή κατάληψις τοΰ Ροΰπελ δέν έγινε διά νά 
αμυνθούν οί Βούλγαροι, αλλά διά νά επιτεθούν». 

Ό κ. Βενιζέλος εκφράζει την υπόνοιαν ότι ή ιδέα τής 
καταλήψεως τοΰ Ροΰπελ είναι Ελληνική, είναι ιδέα τοΰ 
Επιτελείου. 

Μήπως τουλάχιστον τό Έπιτελεΐον έζήτησε νά παρα- 
δοθή τό φρούριον μόνον είς τήν Γερμανίαν; Μήπως 
έδήλωσε τό Έπιτελεΐον ότι άν έπέμεναν οί Γερμανοί θά 
έφθάναμεν καί μέχρι πολέμου ; Τίποτε. Απολύτως τίποτε. 
Τό Ροΰπελ με την μυστικήν του όχύρωσιν, τό κλειδί αυτό 
τής Μακεδονίας, το παρέδιδαν διά νά ευχαριστήσουν τούς 
Γερμανούς. 


Δέν ήρκέσθησαν δέ είς τούτο. Άλλα έκράτησαν μυστι¬ 
κήν την παράδοσιν επί ή μέρας ολοκλήρους, όταν δέ ό 
Σκουλούδης ήναγκάσθη νά την ανακοίνωση είς την 
Βουλήν είπεν ότι ύπεχώρησεν είς τήν βίαν, πράγμα τό 
όποιον άποδεικνύεται ψευδές από τά έγγραφα τής Λευ¬ 
κής Βίβλου, έκ των οποίων βεβαιοΰται ότι ή παράδοσις 
τοΰ Ροΰπελ είχε συμφωνηθή τέσσαρας μήνας πριν. 

Ή έντύπωσις τήν οποίαν έκαμε ή παράδοσις τοΰ 
Ροΰπελ είς τήν Ευρώπην ήτο καταπληκτική. Ό πρέσβυς 
τής Ελλάδος είς Ρώμην κ. Κο’ρομηλάς έτηλεγράφει: 

«Ειδον προσωπικότητάς τινας άφ’ ής τά εξ Ελλάδος 
καί Σόφιας τηλεγραφήματα άνήγγειλαν τήν έν χορδαϊς 
καί τυμπάνοις εισβολήν των Βουλγάρων είς τό ήμέτερον 
έδαφος, καταλαμβανόντων τούς σταθμούς καί τά χωρία 
μας καί άκολουθούντων κατά πόδας τούς στρατιώτας μας. 
άποσυρομένους άνευ άντιστάσεως.Ή παραχθεϊσα ενταύθα 
έντύπωσις είναι άξιοθρήνητος. Καί τοΰτο διότι ενθυ¬ 
μούνται τήν γενομένην άλλοτε παρ’ ήμών δήλωσιν, ότι 
ουδέποτε θά έπετρέπομεν είς·τόν κληρονομικόν μας εχθρόν, 
παρ’ ού δέν δυνάμεθα νά άναμένωμεν ή δυστυχίας καί 
καταστροφάς, νά διέλθη τά σύνορά μας καί νά πατήση 
ώς κατακτητής τό έδαφος τής Ελλάδος. Καί πολλοί διε- 
ρωτώνται, ποίαν άξίαν έχουσιν αί διαβεβαιώσεις μας ; 
Οί δέ Ιταλοί είναι έτοιμοι νά πιστεύσωσιν ότι, ώς έν 
Μακεδονία οΰτω καί έν Ήπείρφ θά ύποχωρήσωμεν είς 
τούς Βουλγάρους, μετά ή άνευ των Αυστριακών, καί ότι 
κάλλιον είναι νά μή μάς λαμβάνωσιν ύπ’ όψιν, καί ήμάς 

και τάς άπατηλάς υποσχέσεις μας καί τάς φαντασιώδεις 
εγγυήσεις μας. Ή Βουλγαρία, έχουσα επί κεφαλής Γερ¬ 
μανόν Στρατάρχην, δσχις είναι ό ίδιος ό Βασιλεύς της, 
είσέβαλεν εις την Ελλάδα υπό οίοονούς, ούς ουδέποτε 
ήθελε τολμήσει νά όνειρευθή. Δεν θά άπέλθη ποτέ εάν 
δεν έ'χωμεν την δύναμιν νά την έκδιώξωμεν εκ τοΰ εδά¬ 
φους μας. Την δύναμιν δμως ταύτην δεν την διαβλεπου- 
σιν ούτε έν τή βουλήσει μας ούτε έν τώ στρατώ μας. Έάν 
ήττηθή, τούτο θά γίνη παρ’ άλλων ή παρ’ ημών. Νική¬ 
τρια δέ, θά έμπήξη έκ νέου καί σταθερώς την σημαίαν 
της επ’ αυτών τούτων τών τόπων, ούς έπότισε διά τού 
Ελληνικού αίματος τών παλαιών σφαγών της, καί λίαν 
απατηλή είναι ή ελπίς δτι θά την έξεδίωκον προς δφελος 
εκείνων οΐτινες δεν έπολεμησαν». 

Πραγματικώς από την στιγμήν εκείνην ήρχισεν ή 
ενέργεια τής Ιταλίας, ή δποία προφασισθεΐσα δτι δεν είχεν 
εμπιστοσύνην εις τήν Ελλάδα, κατέλαβε τήν Β. Ήπει¬ 
ρον. Ταυτοχρόνως ό στρατηγός Σαράϊγ έκήρυξε τον 
Στρατιωτικόν νόμον εις τήν Μακεδονίαν, δηλαδή κατέλυε 
τήν κυριαρχίαν τού Ελληνικού κράτους, τό όποιον δεν 
έπίστευε πλέον κανείς. 

Καί εις τάς Αθήνας ήμποδίζοντο αί διαλέξεις τών 
Φιλελευθέρων καί άπηγορεύετο τό μνημόσυνον τών σφα- 
γέντων κατά τό 1916 προσφύγων τής Μ. Ασίας. Έγέ- 
μιζεν ή πόλις κατασκόπους καί ή ελευθερία τοΰ τύπου 
ούσιαστικώς είχε καταργηθή. 

Αυτήν τήν κατάστασιν βλέπουσαι αί Δυνάμεις τής 

Άντάντ, αί όποιαι είχαν έγγυηθή τό Σύνταγμα καί τήν 
ελευθερίαν τοΰ Ελληνικού λαού, βλέπουσαι ένα βασιλέα 
μεταβαλλόμενον εις τύραννον καί καταδιοόκοντα τό μεγα- 
λύτερον μέρος τού λαού του, έστειλαν τήν νόταν τής 
8 Ιουνίου. 

Ό Σκουλούδης φαίνεται δτι έσκέφθη ν’ άντισταθή 
εις τάς Δυνάμεις. Αλλά ό βασιλεύς Κωνσταντίνος έφάνη 
φρονιμότερος καί ή Νότα έγινε δεκτή. 

Τον Σκουλούδην διεδέχθη ό κ. Ζαΐμης, ενώ οί επί¬ 
στρατοι ώργανοΰντο πλέον, ό δέ Βασιλεύς ετίθετο επί 
κεφαλής τής έπιστρατικής κινήσεως καί άπήντα εις τά 
τηλεγραφήματα τών επιστράτων, τά όποια τού έλεγαν δτι 
θά πολεμήσουν τούς εξωτερικούς καί τους «εσωτερικούς» 
εχθρούς. 

Έν τούτοις δλα τά προεκλογικά φαινόμενα έδειχναν 
ότι τό κόμμα τών Φιλελευθέρων θά νικήση. Ύπελογί- 
ήοντο ασφαλώς 200 βουλευταί φιλελεύθεροι και εκατόν 
αντίθετοι. Καί τότε οί Βούλγαροι εισή/υθον εις την 
Ανατολικήν Μακεδονίαν διά νά ματαιωθούν αί έκλογαί. 

Ή Κυβέρνησις έζήτησεν ώς χάριν από τήν Γερμα¬ 
νίαν νά μήν είσέλθουν οί Βούλγαροι εις τας Σερρας, 
Δράμαν καί Καβάλλαν, διά νά μετριασθή η εντυπωσις 
τής κοινής γνώμης καί ή Γερμανία τό ύπεσχεθη. Αλλα 
όταν 'οί Βούλγαροι, είσήλθαν καί δεν άφησαν πέτραν επί 
πέτρας καί ή Ελλάς διεμαρτυρήθη, εδοθη η εξής άπάν- 
τησις τοΰ πρέσβεως τής Γερμανίας : 

«Κύριε Πρόεδρε, 

■> Άναφερόμενος εις τάς ανακοινώσεις είςάς ό κ. Καρα- 
τζάς εύηρεστήθη νά προβή, εξ ονόματος Υμών, την 
παρελθοΰσαν Τρίτην, έ'χω την τιμήν νά φέρω είς γνώσιν 
τής Ύμετέρας Έξοχότητος, ότι ή κατάστασις έν τφ 
διαμερίσματι τής Καβάλλας μετεβλήθη έκτοτε, έκ τού 
γεγονότος ότι τά Ελληνικά στρατεύματα παρέδωκαν 
•οικεία αύτών βουλήσει τά φρούρια και τάς πυροβολαρχίας, 
περί ων πρόκειται, είς τούς Βουλγάρους». 

«“Έγγραφον, Κύριοι, εξακολουθεί ό κ. Βενιζέλος, απο¬ 
τελούν νέον ράπισμα κατά τής εύπιστίας τών Σωτήρων, καί 
δεικνύον τίνα αξίαν έχουν αί Γερμανικαί υποσχέσεις. 
Ένφ παραπονούμεθα διότι άφήκαν εναντίον γραπτών 
υποσχέσεων νά είσέλθουν οι Βούλγαροι, μάς απαντούν : 
«Δεν έχετε δικαίωμα νά παραπονήσθε, αυτοί δεν είσήλ- 
θον διά τής βίας, σείς παρεδόθητε μόνοι σας». Καί δεν 
δύναμαι επ’ αυτού τοϋ σημείου νά εϊπω ότι πράγ¬ 
ματι παρεδόθημεν μόνοι μας' παρεδόθημεν διότι πειθό- 
μενοι είς τάς υποσχέσεις άφήσαμεν νά μάς περισφίξουν 
•οί Βούλγαροι καί νά γίνωμεν υποχείριοί των. "Ωστε 
υπάρχει εδώ μία περιφρόνησις προς τάς εγγράφους υπο¬ 
σχέσεις, μία επανάληψης τής άντιλήψεως περί κουρελό¬ 
χαρτου τών συνθηκών, είς πάσαν περίστασιν κατά την 
οποίαν τά συμφέροντα τής Γερμανίας, τά όποια πρέπει 
νά είναι ύπεράνω πάντων, άντιτίθενται είς τάς δοθείσας 
υποσχέσεις. 

Διά τής παραδόσεως τής Καβάλλας έχάσαμεν το ενα 
πέμπτον τού πολεμικού μας υλικού, έχάσαμεν τά περισ¬ 
σότερα πυροβόλα μας καί όλα σχεδόν τά βαρέα, τά όποια 
είχαν συγκεντρωθώ διά τον εξοπλισμόν τών φρούριο:»ν 
τής Καβάλλας. 

Έχάσαμεν εκατομμυρίων ιδιωτικήν περιουσίαν καί 
επί τέλους σώ»μα στρατού 8000 άνδρών, τό όποιον μετε- 
ψέρθη είς την Γερμανίαν». 

Καί έρίοτά ό κ. Βενιζέλος : 

— Τον στρατόν μας, 8000 στρατού, τον όποιον μετέ- 
φεραν είς Γερμανίαν λόγω μέν διά νά τον ξενίσουν, 
πράγματι δε διά νά τον κρατήσουν αιχμάλωτον εις 
Γκέρλιτς, διατί δεν είργάσθη ή Κυβέρνησις τών σωτήρων 
διά νά επιτυχή την άπελευθέρωσίν του; Καί διατί ό τότε 
Έλλην Βασιλεύς, ή μάλλον ό τότε Βασιλεύς τών Ελλή¬ 
νων καί Γερμανός στρατάρχης, δεν άπηυθύνετο είς τόν 
Κάϊζερ, τόν γυναικάδελφόν του, διά νά τού άποδώση 
τόν στρατόν; Διατί δεν τού έλεγε: «Μήπως είμαι είς 
πόλεμον μαζίσου; Μήπως δεν εξυπηρέτησα τά Γερμα¬ 
νικά συμφέροντα ; Διατί κρατείς τόν στρατόν μου αιχμά¬ 
λωτον;» Νομίζω ότι τό σημείον τούτο είναι έκ τών 
πλέον μαύρων σελίδων τής ιστορίας τών δύο τελευταίων 
ετών. Οί άνθρωποι αυτοί δεν διεμαρτυρήθησαν διά την 
παρά πάντα νόμον αιχμαλωσίαν στρατού, διότι εχαιρον 
βλέποντες άφανιζομένην την Ελλάδα. 

"Οταν έξήλθε καί ή Ρουμανία έκ τής ούδετερότητος 
ό κ. Βενιζέλος έμήνυσεν είς τόν κ. Ζάίμην ότι δεν υπήρχε 

πλέον κανείς λόγος νά παραμένη ή Ελλάς ούδετέρα και 
ότι, άν και αυτήν την φοράν ό Βασι/,εύς έδίσταζεν, ό 
κ. Βενιζέλος θ’ άπεφάσιζεν όχι νά κάμη εσωτερικόν αγώνα, 
άλλα νά τεθή επί κεφαλής εκείνου τοϋ μέρους τοϋ έθνους 
τό όποιον έφαίνετο άποφασισμένον νά προβή εις θυσίας. 

Ό Βασιλεύς βλέπων την έξέγερσιν τής κοινής γνώμης 
έδωκεν εντολήν εις τον κ. Ζαΐμην ν’ άρχίση συνεννοήσεις 
μέ την Άντάντ διά την έξοδον τής Ελλάδος. Μετ’ ολί¬ 
γον όμως μετέβαλε πάλιν γνώμην καί ό κ. Ζα'ί'μης παρη- 
τήθη, ήλθε δε ή Κυβέρνησις Καλογεροποΰλου». 


ΤΟ ΕΘΝΙΚΟΝ ΚΙΝΗΜΑ 


"Η γνώμη ενός κονρέως .— 'Ο ναύαρχος Κονντονριώτης ήτα 
βέβαιος ότι προδιδόμε&α.—Άναχώρησις είς Κρήτην .— 
ΑΙ ζημίαι τής Γερμανοφίλου πολιτικής ϊσαι προς 'ένα 
άτυχή πόλεμον.—Τό μέλλον τής ' Ελλάδος. 

Ό κ. Βενιζέλος δεν ήλπιζε πλέον τίποτε, την έπανά- 
στασιν δεν τήν ήθελε διότι έγνώριζε τούς κινδύνους μιας 
έπαναστάσεως, τον έφόβιζε καί ή δηλητηρίασις τής ψυχής 
ενός μέρους τοϋ λαού υπό της Γερμανικής προπαγάνδας. 

Έπί πολύ έπάλαισεν είς τήν ψυχήν του ό πατριωτι¬ 
σμός του καί ή ύπακοή είς τούς νόμους. Μίαν ημέραν 
παρουσιάσθη είς αυτόν δ κ. Εμπειρικός καί τοΰ διηγήθη 
μίαν συνομιλίαν του μέ τον κουρέα του 

Ό κουρεύς τοϋ κ. Εμπειρικού ήτο τρομερά Βενιζε- 
λικός. Τοΰ έλεγε δέ : Κύριε Εμπειρικέ, ημείς εδώ οί άπλοι 
άνθρωποι λέγομεν ότι έχει μίαν μεγάλην ευθύνην, έκτος 
τοΰ Βασιλέως, καί ό Βενιζέλος Έπί έρωτήσει δέ τοΰ 
κ. Εμπειρικού κατά τί εύθύνεται ό Βενιζέλος, ό όποιος 
διαμαρτύρεται, φωνάζει, σχίζεται, 5 κουρεύς άπήντησε: 
Μά, ό Βενιζέλος μάς λέγει ότι πηγαίνομεν είς καταστρο¬ 
φήν. Αϊ λοιπόν, άφοΰ πηγαίνομεν είς καταστροφήν, διατί 




νά μη έμποδίσωμεν αυτό τό πράγμα ; τοΰ λέγει ό κ Εμ¬ 
πειρικός : Καί διατί δεν κυττάζετε νά το εμποδίσετε: — 
Πώς είναι δυνατόν νά τό κάμωμεν, τοΰ άπαντα ό κου- 
ρεύς Έφ’ δσον Βενιζέλος υπάρχει καί ζή δεν δυνάμεθα 
νά κάμωμεν τέτοιο πράγμα. Διότι ό καθένας σκέπτεται 
ότι, άψοΰ ό Βενιζέλος, ποΰ βλέπει καλύτερα τά πράγματα, 
κάθεται ήσυχος, θά πή πώς τίποτε δεν μπορεί νά γενή. 
Ένώ, άν έλειπε ό Βενιζέλος, τότε εμείς οί άλλοι, ό λαός, 
θά έκυττάζαμε πώς μπορούσαμε νά σώσωμε τον τόπο από 
την καταστροφή». 

Ή ομιλία αυτή έκαμε ίσχυράν έντΰπωσιν εις τον 
κ. Βενιζέλον διότι τοΰ έδειξε πώς σκέπτεται δ λαός καί 
τί έπερίμενεν από τον αρχηγόν του. 

Έσπευσε τότε νά ίδή καί τον ναύαρχον Κουντου- 
ριώτην. Καί δ ένδοξος ναύαρχος, ό δποίος υπήρξε μέλος 
δύο κυβερνήσεων διαδόχων τοΰ κ. Βενιζέλου, όχι μόνον 
ήτο πρόθυμος νά λάβη μέρος εις την έπανάστασιν, αλλά 
έβεβαίωνεν οτι προδίδεται ή Ελλάς 

Καί οί έπαναστάται έφυγαν την νύκτα τής 11 Σεπτεμ¬ 
βρίου 1916, διηυθύνθησαν είς Κρήτην δπου έκήρυξαν 
την έπανάστασιν. Έφρόντισεν δμως δ κ. Βενιζέλος νά 
διακηρύξη δτι τό κίνημα δεν είναι άντιδυναστικόν, καί 
δτι τό κόμμα τών Φιλελευθέρων είναι έτοιμον νά ταχθή 
είς τό πλευρόν τοΰ Βασιλέως, μόλις αυτός θελήση ν’ άκο- 
λουθήση Ελληνικήν πολιτικήν. 

Πράγματι δέ φαίνεται δτι μία τοιαύτη σκέψις διήλθεν 
από τό πνεύμα τοΰ Βασιλέως. Διότι τρεις ή τέσσαρας 

ημέρας μετά τήν άναχώρησιν τοΰ κ. Βενιζέλου, δ υπα¬ 
σπιστής τοΰ Βασιλέως κ. Σκουμπουρδής έπεσκέπτετο του 
φίλον τοΰ κ. Βενιζέλου κ. Διαμαντίδην καί τον ήρώτα 
τί θά έκαμνεν δ κ. Βενιζέλος άν δ Βασιλεύς άποφασίζων 
τήν έξοδον τής Ελλάδος, θά έσχημάτιζε κυβέρνησιν 
οικουμενικήν. Θά ήθελεν δ κ. Βενιζέλος τήν προεδρείαν 
ή θά ήρκεΐτο νά λάβουν μέρος ολίγοι φίλοι του ; 

Ό κ. Βενιζέλος άπήντησεν δτι δχι μόνον τήν προε- 
δρείαν δεν θέλει, άλλα ούτε θέσεις υπουργών διά τούς 
φίλους του ζητεί, αρκεί νά άποφασίση ή Ελλάς νά ζητήση 
τά δίκαιά της. 

Δυστυχώς ή σκέψις τοΰ Βασιλέως ήτο παροδική, ή 
Κυβέρνησις Καλογεροπούλου παρητήθη καί ήλθεν είς 
τήν αρχήν νέα κυβέρνησις μέ τον καθηγητήν Λάμπρον 
επί κεφαλής. 

Αλλά έρχονται τά γεγονότα τής 18 Νοεμβρίου. Καί 
δ κ. Βενιζέλος λέγει: 

«Επειδή, είς τήν πολιτικήν μου έγνων πάντοτε, καί 
είς τάς εσωτερικός μου σχέσεις τάς προς τό Στέμμα καί 
είς τάς προς τον λαόν καί τάς προς τούς φίλους μου, ώς 
αρχηγού κόμματος, αλλά καί είς τάς εξωτερικός μου σχέ¬ 
σεις, νά είμαι ειλικρινής, είχα δέ δώσει διαβεβαιώσεις 
επανειλημμένος πρότερον προς τάς ξένας Κυβερνήσεις 
δτι τό κίνημα δεν έχει χαρακτήρα άντιδυναστικόν, 
έσπευσα, πλήν μιας επισήμου διαμαρτυρίας, ή οποία έγέ- 
νετο εκ μέρους τής Κυβερνήσεως τής Θεσσαλονίκης προς 
πάσας τάς Δυνάμεις, καί διά τής δποίας άπεκηρύττομεν 



δχι τούς κυβερνήτας, άλλα τούς κυβερνώντας, Ιβδ §Όΐι- 
Λ Τ 6ΓΠ3ηίδ, έν Άθήναις, έσπευσα δι’ ιδιαιτέρου τηλεγρα¬ 
φήματος προς τούς Υπουργούς των Εξωτερικών νά 
γνωρίσω δτι κάθε δεσμός μεταξύ ημών καί τοϋ Βασιλέως 
Κιονσταντίνου έκόπη, δτι δέ ήτο αδύνατον εις ημάς νά 
άναγνωρίσωμεν περαιτέρω τον Βασιλέα Κωνσταντίνον ώς 
Βασιλέα τών Ελλήνων, άφ’ ής ούτος έξέπεσεν από 
αρχηγόν τοϋ Κράτους εις αρχηγόν κόμματος, έπαναστα- 
τοΰντα μετά τών λοιπών εξουσιών διά νά συντρίψη καί 
εξόντωση τό αντίπαλον κόμμα». 

Πλέκει έπειτα ό κ. Βενιζέλος τό έγκώμιον τοϋ στρα¬ 
τού τής Εθνικής Άμόνης, τοϋ οποίου τον αφάνταστου 
ηρωισμόν έθαύμασαν οί ξένοι, καί λέγει οτι άν ήθελε με 
τον στρατόν αυτόν νά κατάλυση τό καθεστώς τών Αθη¬ 
νών, θά ήτο ζήτημα ενός απλού στρατιωτικού περιπάτου 
από Θεσσαλονίκης εις Αθήνας. 

Καί τελειώνει την θαυμασίαν άγόρευσίν του ό κ. 
Βενιζέλος ώς εξής: 

«-—Κύριοι, δσοι εξ υμών έπεσκέφθητε τό μέγαρον 
τοϋ Ούενσμίνστερ δπου συνεδριάζουν αί δύο Άγγλικαί 
Βουλαί, θά ένθυμεϊσθε δτι άμα διέλθετε την μεγάλην 
είσοδον προς τά αριστερά, υπάρχει μία πλάξ επί τής 
οποίας εϊνε κεχαραγμένα μέ έκτυπα γράμματα λέγοντα τά 
εξής περίπου, δεν ενθυμούμαι ακριβώς, άλλ’αυτή εϊνε ή 
έννοια: «Έδώ άπεκεφαλίσθη ό Κάρολος Βασιλεύς τής 
■Αγγλίας διότι έπεβούλευσε καί ένοσφίσθη τάς ελευθερίας 
τοϋ Αγγλικού λαού» (Ενγε! Εύγε! χειροκροτήματα 


τταρατεταμένα). Όσάκις δ Βασιλεύς τής Αγγλίας μετα¬ 
βαίνει εις τό μέγαρον τού Ούενσμίνστερ διά νά κηρύξη 
την έναρξιν καί την λήξιν τών Βουλών διέρχεται ακριβώς 
διά τού μέρους, δπου εϊνε ή πλάξ αϋτη καί παρέρχεται 
προ αυτής ασκεπής καί άναγινώσκει τά επ’ αυτής γράμ¬ 
ματα. Καί τούτο γίνεται έκτοτε επί δύο καί ήμισυ αιώνας, 
διότι οί λαοί ακριβώς οί άξιοι ελευθερίας, οιος είναι ό 
αγγλικός λαός, δεν εννοούν νά λησμονούν τά διδάγματα 
τά εκ τής ιστορίας μας. Έγώ δέ προτίθεμαι νά προτείνω 
εις την συγκληθησομένην έθνοσυνέλευσιν επί πλακός, ή 
■οποία θά ετίθετο ίσως ενταύθα απέναντι τοϋ προεδρείου, 
ή δπου αλλού ήθελε κρίνει σκόπιμου ή άρμοδία επιτροπή 
ούτως οόστε νά είναι έναντι τού ερχομένου ενταύθα Βασί¬ 
λειος, δταν έρχεται νά κηρύξη τήν έναρςιν τής Βουλής, νά 
γραφώσιν επ’ αυτής περίπου ταΰτα : «Ό Βασιλεύς 
Κωνσταντίνος διαλύσας έκ δευτέρου τήν Βουλήν τοϋ 
1915 διά νά έπιβάλη προσωπικήν πολιτικήν, αυτός μέν 
έξέπεσε τού Θρόνου, ή δέ διαλυθεΐσα Βουλή, συγκλη- 
θεϊσα καί πάλιν συνέστησε τούς συνταγματικούς θεσμούς». 

«Ή έφαρμοσθεϊσαΓερμανική πολιτική, διά νά υπη¬ 
ρέτηση τά Γερμανικά συμφέροντα, παρέδωκε τήν Ανατο¬ 
λικήν Μακεδονίαν καί τήν Βόρειον ’Ήπειρον. Αν 
έφαρμόζετο ή πολιτική ή ίδική μας, δχι μονον ποτέ δεν 
θά εισέβαλαν οί Βούλγαροι εις τό έδαφος μας, αλλά καί 
άν δεν τούς ένικούσαμε θά είχαμε τήν Ανατολικήν 
Μακεδονίαν, τήν Βόρειον ’Ήπειρον καί τήν Κύπρον καί 
εις τό Συνέδρων τής ειρήνης θά παρουσιάζετο ή Ελλάς 

με ακέραιον τό ηθικόν της κα'ι μέ όλας της τάς αξιώσεις. 

«Είπαν ότι όλα αυτά έγιναν διά ν’ άποφύγωμεν τον 
πόλεμον. Άλλα ή δεκάμηνος έπιστράτευσις, ή εισβολή 
των Βουλγάρων εις την Μακεδονίαν, ή λεηλασία τής 
Ελληνικής Μακεδονίας, ή αιχμαλωσία ενός Σώματος 
Στρατού, ή έξόντωσις τοϋ Μακεδονικού καί. τοΰ Μικρα¬ 
σιατικού Ελληνισμού, ή ταπείνωσις κάθε γενναίου φρο¬ 
νήματος, ή εμπνευσις τοϋ φόβου και τής δειλίας, δεν 
ίσοδυναμοϋν προς ενα άτυχή πόλεμον ;» 

Και τελειώνει ώς εξής : 

«Ή Ελλάς τοΰ 1916 οϋτε έδαφικώς, οΰτε ψυχικώς, 
οΰτε οίκονομικώς, οΰτε στρατιωτικώς, οΰτε πολιτικώς 
ομοιάζει τήν Ελλάδα τοΰ 1915. 

Καί όμως μεθ’ όλους τούτους τούς μειονεκτικούς 
όρους ή αισιοδοξία μου δεν με απολείπει (χειροκροτήματα). 

"Εθνος, τό όποιον διήλθε διά τόσων δοκιμασιών επί 
τρεις όλας χιλιετηρίδας χωρίς νά έξαφανισθή, "Εθνος 
τό όποιον έσημείωσε καί χθες ακόμη τούς θριάμβους τοϋ 
1912 καί 1913, "Εθνος τό όποιον, καί προδοθέν υπό 
τών αρχόντων του, κατώρθωσε νά άνευρη έν αύτω άρκοΰ- 
σαν ηθικήν δύναμιν διά νά δημιουργήση νέον κράτος, 
καί νά συγκρότηση νέον στρατόν, καί νά γράψη, ώς 
πολλάκις είπα, τινάς τών λαμπρότερων σελίδων τής στρα¬ 
τιωτικής μας ιστορίας, τοιοΰτο "Εθνος είμαι άσαλεΰτως 
πεπεισμένος ότι έγκρύπτει άκόμη έν αύτω άρκετήν ζωτι¬ 
κότητα όπως καί κατά τήν ύστάτην ταύτην στιγμήν έπι- 
τύρ τήν σωτηρίαν του. (Χειροκροτήματα). 


Κύριοι ί Τό "Εθνος γνωρίζει, ότι ουδέποτε ϋπεσχεθην 
εις αυτό ανέφικτα πράγματα. 

Τό "Εθνος γνωρίζει, ότι ουδέποτε υπήρξα κατώτερο; 
τών προς αυτό επαγγελιών μου. 

Μετέχοντεο τοΰ παγκοσμίου πολέμου, παρα το πλευ¬ 
ράν τών δημοκρατικών εθνών, τά όποια συνήγειραν είς 
κοινόν αγώνα, εις μίαν άληθώς ίεράν συμμαχίαν, αί 
κοσμοαυτοκρατορικαί άςιώσεις τής Γερμανίας, τής οποίας 
πελάται είναι οί δύο κληρονομικοί μας εχθροί, δεν θά 
άνακτήσωμεν μόνον τά άπολεσθέντα εθνικά μας εδάφη, 
δεν θά άποκαταστήσωμεν μόνον τήν εθνικήν μας τιμήν, 
δεν θά προστατεύσωμεν τε?^εσφόρως τά εθνικά μας συμ¬ 
φέροντα είς τό Συνέδριον τής Ειρήνης και δεν θα άσφα- 
λίσωμεν μόνον τό εθνικόν μας μέλλον, άλλα και θα 
άποτελέσωμεν άξιον μέλος τής οικογένειας τών ελευθέριον 
εθνών, τήν οποίαν θά οργάνωση τό Συνέδριον τοΰτο, 
καί θά παραδώσωμεν είς τά τέκνα μας Ελλάδα, όποιαν 
τήν ώνειρεύθησαν αί παρελθοΰσαι γενεαί, τών οποίων 
δεν ήμποροϋμεν νά δειχθώμεν άνάξιοι κληρονόμοι, τήν 
οποίαν τήν προδιεγράψαμεν ημείς οί ίδιοι διά τών 
θριάμβων τοΰ 1912 καί 1913». (Ραγδαία χειροκροτή¬ 
ματα και ζητωκραυγαι εκ τής αιθούσης κα'ι τών θεωρείων). 



